10 Tips Pam Susu Badan Dengan Lebih Efektif. Stok Melimpah Ruah!

“Kenapa dapat sikit sangat susu perahan ni. Pam ni yang bermasalah, susu aku yang sikit, atau cara pam susu aku yang silap?”
Pada mulanya pasti ibu muda akan berasa keliru dan tidak berapa selesa dengan rutin mengepam susu menggunakan breastpump. Sebenarnya, ada teknik yang boleh digunakan agar anda pam susu anda dapat mengeluarkan lebih banyak susu perahan.

10 Tips Pam Susu Badan Dengan Lebih Efektif
Di sini dikongsikan cara pam susu badan yang lebih efektif bagi ibu-ibu untuk mendapatkan hasil perahan yang lebih banyak dan berkualiti.
1. Mulakan Rutin Mengikut Keselesaan
Selesakan diri anda setiap kali sesi mengepam agar anda berada dalam keadaan tenang dan tidak tergopoh-gapah. Rutin ini penting untuk membantu anda mendapat ‘let down reflex’ dengan lebih cepat.

Seeloknya pastikan segalanya tersedia dalam kedudukan yang sama setiap hari.

Foto Kredit: medela.co.uk
2. Minum Air Masak Sebelum Dan Selepas Sesi Mengepam
Minumlah beberapa gelas air masak setiap kali sebelum sesi mengepam dilakukan dan begitu juga selepas selesai mengepam.
Ibu menyusu perlu minum lebih banyak air masak, iaitu keperluan 3.1L sehari atau sekitar 13 gelas sehari seperti yang disarankan oleh The Institute of Medicine.

3. Melakukan Urutan Sebelum Mengepam
Selain mengamalkan makanan sunnah seperti buah kurma dan longan, ramai ibu yang bersetuju bahawa mengurut untuk membanyakkan susu amat berkesan.
Bermula dari bahagian ketiak, gunakan jari untuk membuat urutan bulatan kecil di sekeliling payudara. Satu lagi cara adalah dengan mengurut dari dada ke bahagian areola. Ulang beberapa kali sekitar tempoh 2 minit atau sehingga terasa ‘let down reflex’.
Lakukan di kedua-dua belah payudara sebelum mengepam.
Foto Kredit: jezebel.com
4. Menatap Gambar / Video Anak
Salah satu petua yang sering dikongsikan oleh ibu-ibu adalah dengan menatap gambar bayi ketika sesi mengepam. Kalau tak ada, boleh juga membawa baju atau selimut yang ada bau bayi. Ini adalah untuk membantu kita merasakan seolah-olah bayi berada dekat dengan kita, seperti waktu menyusukannya.
Sepanjang mengepam, berzikirlah sebanyak mungkin atau boleh juga memperdengarkan alunan Al-Quran untuk mendapatkan ketenangan.

5. Bra Menyusu Yang Sesuai. DIY Pun Boleh!
Bra meyusu dengan cangkuk mudah dibuka lebih senang untuk dipakai jika perlu mengepam dengan kerap. Ada juga bra yang dijual khusus untuk memudahkan ibu-ibu mengepam kedua-dua belah payudara tanpa perlu memegang botol.
Satu lagi cara untuk anda mengepam secara handsfree, boleh DIY menggunakan sports bra. Caranya mudah, buat lubang pada bahagian dekat puting.
Kalau nak lebih canggih, dapatkan breastpump jenis handsfree seperti jenama Willow di bawah ini. Memang mudah!
Foto Kredit: willowpump.com
6. Laraskan Suction Ikut Keselesaan
Terlalu kerap mengepam juga boleh menyebabkan permukaan puting kering dan merekah. Ketidakselesaan ini dapat dikurangkan dengan penggunaan krim khas untuk merawat puting yang selamat digunakan seperti Bepanthen.
Semak semula pelarasan jika suction pam membuatkan puting anda sakit. Sebaiknya gunakan aras yang lebih rendah jika tiada keperluan untuk menggunakan aras yang tinggi.

7. Simpan Susu Mengikut Jumlah Yang Sering Diminum Bayi
Daripada menyimpan susu di dalam beg sebanyak 4 oz, pakar menyarankan untuk mempelbagaikan saiz beg seperti 1 dan 2 oz, terutamanya pada awal pengenalan kepada susu perahan.
Ini kerana, anda mungkin belum dapat mengagak berapa banyak susu perahan yang diminum oleh bayi setiap kali penyusuan. Jadi, cara ini dapat mengelakkan pembaziran susu yang dikumpul. Ingat, susu yang dipanaskan tak boleh disimpan semula!
Label simpanan susu dengan tarikh
8. Pam Lebih Kerap, Bukan Lebih Lama
Untuk mendapatkan jumlah susu yang lebih banyak, mungkin ada ibu yang berpendapat mereka perlu mengepam lebih lama. Sebenarnya, stimulasi produksi susu bertambah dengan kekerapan, bukan dengan masa pengepaman.
Maka, cubalah mengepam susu setiap 2-3 jam sekali, dalam tempoh sekitar 15 minit saja setiap kali. Jika anda merasakan payudara masih belum kosong, boleh menambah tempoh pengepaman selama 5-10 minit lagi.

9. Mengepam Sambil Menyusukan Bayi
Jika anda perlukan stok yang banyak, anda boleh juga mengepam susu sambil menyusukan bayi secara direct feeding.
Biasanya let down reflex akan lebih mudah tercetus sewaktu anda sedang menyusukan bayi.
Foto Kredit: americanmigrainefoundation.org
10. Sesi Mengepam Sepatutnya Tidak Menyakitkan
Sekiranya pam susu yang dipakai terasa menyakitkan, cuba semak pelarasan suction. Perhatikan juga jika ada bahagian yang rosak, bocor, atau tidak berfungsi dengan normal. Semak semula manual penggunaan sebagai rujukan jika terdapat masalah ketika mengepam.
Jika anda pertama kali mengepam, mungkin akan berasa sakit sedikit pada awalnya kerana puting susu anda masih lembut dan sensitif. Namun, jika kesakitan tidak beransur hilang, cuba dapatkan pam susu yang lebih sesuai.
Kini dah banyak jenis pam susu yang berada di pasaran. Antara kriteria yang perlu anda beri perhatian untuk memilih jenis yang sesuai dengan kegunaan anda adalah:

Kekerapan penggunaan – jika lebih kerap digunakan, pilih jenis elektrik / automatik.
Saiz & mobiliti – jika kerap travel, pilih yang kecil dan mudahalih. Jenis manual / bateri mudah dibawa dalam beg dan tak perlukan plug point.
Masa penggunaan – semak ketahanan bateri. Bayi kembar mungkin memerlukan double breast pump atau jenis yang heavy duty.
Harga – pilih yang sesuai dalam lingkungan bajet anda.
Keselesaan – jika perlu digunakan di pejabat dan di dalam mesyuarat, mungkin perlukan yang senyap. Pilih jenis muncung lembut jika puting susu anda amat sensitif.

Contoh pam susu jenis manual. / Foto Kredit: tommeetippee.us
Elak Stres, Anda Boleh Melakukannya!
Dapatkan rentak yang sesuai untuk mengepam susu dalam rutin harian. Yang penting, elakkan stres dan sentiasa berfikiran positif.
Tidak semestinya breastpump yang mahal dapat menjamin produksi susu yang banyak, sebaliknya ilmu dan cara pam susu dengan efisyen juga penting untuk ibu-ibu ketahui bagi mendapatkan jumlah susu perahan yang memuaskan dan berkualiti.


Rupanya Panaskan Nasi Secara Berkali-Kali Boleh Jadi Punca Keracunan, Patutlah Sakit Perut!

“Betul ke cara panaskan nasi aku buat ni? Makin dipanaskan berkali-kali makin cepat pula berbau basi..”
Sudah pasti ramai dalam kalangan kita yang mengalami situasi seperti di atas. Disangkakan dengan cara panaskan nasi secara berkali-kali dapat membuatkan nasi tersebut bertahan dengan lebih lama namun tidak! Makin dipanaskan berkali-kali dan beberapa hari, cepat pula berbau dan basi. Membazir lah jawabnya..

Namun, tahukah anda bahawa cara panaskan nasi secara berkali-kali ini adalah salah kerana boleh menjadi punca kepada keracunan makanan. Kalau tak tahu punca kenapa anda selalu sakit perut, mungkin inilah jawapannya..
Baca juga: Kalau Nak Jadi Calon Menantu Kesayangan, Kena Tahu 21 Jenis Ikan Di Pasar Ini!

CARA PANASKAN NASI YANG SECARA BERKALI-KALI BOLEH JADI PUNCA KERACUNAN?

Ia bukan kerana pemanasan semula nasi itu tapi cara kita menyimpan nasi itu sebelum dipanaskan. Nasi yang ditinggalkan dalam suhu bilik lebih 4 jam menyebabkan spora yang ada dalam nasi itu aktif semula. Untuk pengetahuan anda, inilah menyebabkan pembiakan bakteria bacilus cereus sehingga menghasilkan toksin beracun.
Sebab itu penting untuk kita menitik beratkan penyimpanan makanan. Makanan yang telah dimasak mesti disimpan dalam peti sejuk dalam bekas yang tertutup.
Tips memanaskan baki nasi

1.Panaskan dengan menggunakan microwave
2.Letakkan nasi di dalam bekas yang terbuka dan diletakkan dalam microwave. Tambah satu atau senduk makan air dan panaskan sehingga 3-4 minit dalam suhu 73’c. Sajikan segera sewaktu masih hangat.
3.Menumis nasi
4.Tumis nasi dengan menggunakan periuk dan letakkan sedikit minyak dalam api sederhana. Nasi yang sudah sejuk selalunya akan bergumpal, oleh itu, kacau nasi sehingga gumpalan pecah.
5.Kukus nasi
6.Isi periuk kukus dengan air ke paras setengah. Tunggu hingga mendidih dan masukkan baki nasi yang diletakkan dalam bekas stainless steel. Tutupkan pengukus dan panaskan nasi serta hidangkan.
*Setiap kali makan nasi jangan lupa untuk periksa keadaan nasi terlebih dahulu ya!
Sumber: Bahagian Keselamatan & Kualiti Makanan


Cara Panaskan Susu Ibu Dengan Betul Untuk Kekalkan Zat, Jangan Sampai ‘Overheat’!

Sudah pasti dalam kalangan para ibu yang mengambil cara menyejukbekukan susu badan di dalam peti sejuk bukan? Langkah ini dilakukan supaya anda dapat menjaga kualiti susu yang disimpan supaya dapat diberikan kepada si manja. Namun, takkanlah kita akan berikan susu tersebut dalam keadaan sejuk kepada anak-anak bukan? Macam mana cara panaskan susu ibu?
Jadi, cara yang betul adalah anda memanaskan susu yang sudah disejukbekukan tersebut tetapi caranya mestilah betul. Bayangkan kalau kita tersalah cara dalam memanaskan susu ibu ini, hilanglah segala zat-zat yang terdapat dalam susu tersebut dan tidak diberikan kepada si manja.

CARA PANASKAN SUSU IBU, JANGAN SAMPAI OVERHEAT!

1.Seperti yang kita tahu kebaikan susu ibu didalamnya terkandung zat hidup yang sangat baik untuk bayi dan hanya ada didalam susu ibu. Jadi cara suamkan susu juga perlulah tepat untuk menjaga dan mengekalkan zat-zat susu ibu ini. Susu yang dipanaskan terlalu lama atau menggunakan suhu yang terlalu tinggi,lebih dikenali ‘Susu Overheat’, boleh mengurangkan Kadar Lemak dalam susu ibu.Disamping boleh mengurang atau memusnahkan zat-zat yang ada dalam susu ibu. Sayanglah kan? Sebab tu penting ya proses suamkan susu ini sebab kita nak kekalkan kebaikan susu ibu ini.

1.Suhu yang digalakkan untuk suamkan susu adalah 37-40°c.Dipercayai untuk meniru paras suhu tubuh manusia.

2.Susu ibu TIDAK BOLEH dihangatkan di dalam microwave. Ini kerana:
i)Penggunaan microwave semasa menghangatkan susu membuatkan susu tidak disuamkan dengan sekata.Terdapat bahagian yang panas secara berlebihan,’hot spots’,dan sebaliknya..Hot spot ni berisiko mengakibatkan lecur pada mulut bayi.
ii)Mengawal suhu menggunakan microwave agak sukar dan boleh mengakibatkan Overheat berlaku.
3.Sebelum suamkan, susu perlulah dicairkan terlebih dahulu.Proses ini digalakkan dibuat secara perlahan bukan secara drastik. Jadi bagaimana caranya?
i)Malam sebelum susu digunakan,susu dari frozen dikeluarkan mengikut sistem FIFO(First In First Out)
ii)Lalukan dibawah air atau rendamkan susu didalam semangkuk air,kemudian masukkan ke bahagian chiller.
iii)Jika menggunakan plastic storage,digalakkan untuk transfer susu ke dalam botol susu apabila susu sudah cair.
iv)Suamkan susu menggunakan nisbah 1:2..1 bahagian air panas didih dicampurkan dengan 2 bahagian air paip.-Nisbah ini sangat bersesuaian dan anda akan dapat sekitar 37°c,nisbah yang disarankan untuk suamkan susu ibu atau gunakan warmer yang banyak dijual di pasaran.Tapi ingat,jangan letak berlama-lama pula dalam warmer,overheat nanti.
PASTIKAN SUSU TAK ‘OVERHEAT’

4.Nak suamkan susu juga tak boleh guna air panas dari mesin air ya,sebab suhu air panas dari mesin air ni biasanya lebih dari 40°c. Memang akan overheatlah susu tu. Sebab ramai ibu kongsikan mereka guna air panas semata dari mesin air. Hasilnya, susu overheat.
-Saya pernah cuba guna mesin air yang sedia ada di rumah.HQ bagitahu suhu air panas mereka sekitar 80°c,saya perlu dilute 1:5,5 bahagian air paip,baru dapat suhu 40°c..Jadi nak guna juga,anda kena cuba sendiri..lain jenama dan model,lain ya suhu air panas mereka.
5.Kalau tak nak suamkan susu, boleh tak?
Boleh saja,tiada masalah pun.Bergantung pada penerimaan baby tu sendiri. Boleh keluarkan awal dalam 15-30minit sebelum waktu bayi minum untuk kurangkan sejuk.
6.Susu dah disuamkan bertahan hanya SEJAM saja selepas disuamkan. Kalau baby tak minum, kena buang.
-Jadi suamkan apabila perlu dan kuantiti yang diperlukan sahaja ya.

7.Susu dah dicairkan TIDAK BOLEH DIBEKUKAN semula ya..Kena habiskan dalam tempoh 24 jam apabila dicairkan.
-Kerana itu digalakkan simpan susu mengikut perfeed atau 2-3 kali feed ikut keperluan anak.Jadi cairkan,terus bahagi dan habiskan.
8.Susu sudah disuamkan TIDAK BOLEH DISUAMKAN SEMULA
9.Pastinya cara menghangatkan susu bukan macam ini:
-Campurkan susu dengan air panas
-Masak susu atas dapur
-Meletakkan susu dalam warmer berpanjangan
-Rendam susu dalam air panas didih atau
-Hangatkan ia dalam microwave
Harap perkongsian ini dapat memberi sedikit input buat ibu-ibu. Baca dahulu,ada soalan masih tak faham juga,boleh komen kat bawah ya.
Sumber: Nor Azura,Pembimbing Penyusuan.


Panduan Solat Sunat Gerhana Bulan & Matahari. Hikmah, Fadhilat & Kelebihan!

Panduan Solat Sunat Gerhana Bulan & Matahari
Kami gabungkan beberapa panduan solat sunat gerhana dari beberapa sumber yang sahih.

Jabatan Hal Ehwal Agama Terengganu (JHEAT)
Panduan ini adalah panduan sahih bersumberkan Jabatan Hal Ehwal Agama Terengganu. Dapatkan dokumen asal dalam bentuk PDF di sini.

Pejabat Mufti Wilayah Persekutuan, Jabatan Perdana Menteri

Berikut ialah panduan dan cara solat sunat gerhana dariPejabat Mufti Wilayah Persekutuan. Boleh download PDF di sini.

Jabatan Agama Islam Selangor (JAIS)
Khutbah Solat Sunat Gerhana
Sebagai maklumat tambahan, bagi sesiapa yang ingin dapatkan kaifiat, kelebihan dan contoh teks khutbah solat sunat gerhana, boleh dapatkan dari Jabatan Agama Islam Selangor (JAIS) di sini.
Semoga bermanfaat!


Cara Pantas Bersihkan Saluran Sinki Tersumbat & Kotor, Baru Tak Ada Bau!

Bau sinki yang busuk kadang-kala boleh mengganggu rutin memasak di rumah. Mana tidaknya, bau yang ‘semerbak’ daripada sisa makanan itu boleh membuatkan diri merasa loya yang berpunca daripada saluran sinki yang tersumbat atau sudah lama tidak mencucinya.
Justeru itu, sekiranya anda sedang berhadapan masalah yang sama apa kata cuba cara-cara di bawah ini yang dikongsikan oleh Puan Syafini Hassan. Sinki tidak berbau, diri pun rasa senang!

Baca juga: Langkah Mudah Cuci Komponen ‘Drum’ Mesin Basuh, Baru Tahan Lama & Badan Tak Gatal!
SINKI BERSIH BAU TIADA, BARU RASA SELESA NAK MEMASAK…

SINKI SUMBAT?? SINKI BAU SAMPAH!! BACA TIPS KAK PIN NI

Pagi ini dah settle mengemas dan packing parcel. Kak Pin teringat yang sinki dekat dapur tu dah tak berapa lancar airnya. Perasan tak kekadang kita terbau benda busuk dekat sinki tu. Cari- cari tak jumpa pulak puncanya, sampah dah clear.
Kekadang lemak dan air dalam sinki itu yang berbau. Ye la macam-macam yang masuk lubang tu kan tak caya cuba pergi cium sekarang hihi.
Dulu Kak Pin suruh je hero Kak Pin buat. Tapi bila Kak Pin dah full time kak rumah ni terpaksa la belajar berdiri di atas kaki sendiri kan (tapi masih dipantau hihi).
Jom Kak Pin share macam mana nak clearkan saluran sinki yang tersumbat ataupun yang lama tak cuci. Boleh klik kat gambar untuk step by step. Follow Kak Pin, like dan share post ni kalau bermanfaat okeyyy.
CARA PANTAS BERSIHKAN SALURAN SINKI TERSUMBAT / LAMA TIDAK BERCUCI:
PERTAMA

Okay first. Jerang seperiuk air. Tak perlu sampai mendidih hanya cukup-cukup panas saja.
KEDUA

Selain itu, kena ada 2 benda ni:

Sebotol cuka buatan.
Sebotol soda.

Bukan soda bikarbonat yang buat kek itu. Ini soda memang untuk clearkan sinki. Boleh beli kat kedai hardware berhampiran. Harga sebotol macam ini dalam RM16. Ok la tu, daripada panggil plumber sampai beratus kan.

Ini rupa soda tu, berkeping-keping. Kalau boleh jangan pegang direct, chemical.
KETIGA

Next step. Keringkan sinki dulu. Kurang mujarab kalau ada air bertakung.
KEEMPAT

Tuang soda ke lubang sinki. Agak-agak sesedap rasa.
KELIMA

Lepas itu, tuang cuka kedalam air panas tadi. Sesedap rasa juga.
TERAKHIR

Lepas itu, tuang air panas tadi ke lubang sinki. Hati-hati sebab ada tindak balas. Tuang sikit-sikit dulu.

Haa kan dah kabo, ada wap air tu. Kemudian, tuang air sampai habis.
Siap! Bersih dah sinki kita. Kalau ada 2 sinki ulang proses yang sama. Yang terbaik tak payah tunggu sinki sumbat baru nak cuci ye.
Tu dia senang je kan. #LadiesPunBoleh
Sumber: Facebook Syafini Hassan


‘Car Seat’ Lagi Penting Daripada Kuih Raya & Baju Raya

Menjelang musim perayaan ini, macam-macamlah persiapan ibu ayah untuk anak-anak yang bakal beraya nanti. Masing-masing excited nak balik kampung. Barang-barang dah beli, semua siap packing.
Tapi jangan lupa, bagi yang ada anak kecil – sudahkah kita sediakan car seat untuk anak-anak kita? Atau anda bercadang untuk memangkunya saja?

5 Perkara Ibu Ayah Perlu Tahu Tentang Kepentingan & Penggunaan Car Seat
1. Melindungi Anak Kecil Daripada Kecelakaan
Seperti yang kita tahu, tujuan utama car seat untuk bayi dan anak kecil adalah untuk melindunginya daripada sebarang kemalangan atau sebarang insiden yang boleh mengancam keselamatan.
Undang-undang penggunaan car seat adalah wajib di kebanyakan negara Eropah, di mana ia mesti digunakan oleh anak kecil sejak lahir hingga 6 tahun. Bukan itu saja, kanak-kanak di sana juga mesti memakai booster seat sehingga mereka benar-benar memiliki cukup ketinggian untuk memakai seat belt biasa di kereta.

Di Malaysia pula, setakat ini ia bukanlah sesuatu yang wajib dari segi undang-undang. Namun, ia dijangka akan dikuatkuasakan penggunaannya pada tahun 2019 ini.

Foto Kredit: 123rf.com
2. Jenis-jenis ‘Car Seat’ Yang Sesuai Umur
Terdapat beberapa jenis car seat yang perlu kita ambil kira untuk keselamatan kanak-kanak. Keperluan mereka adalah berbeza mengikut umur.

Rear-facing – posisi menghadap ke belakang ini adalah paling selamat untuk meletakkan bayi berusia 2 tahun dan ke bawah, dengan berat dan ketinggian yang dinyatakan oleh setiap jenis pengeluar car seat masing-masing
Front facing – posisi menghadap ke hadapan ini sesuai bagi anak kecil 2 tahun ke atas sehingga mereka mencapai had maksimum muatan car seat tersebut. Usia anggaran maksimum adalah sekitar 5 tahun.
Booster seat – bagi anak yang telah melebihi had maksimum muatan car seat, mereka perlulah menggunakan booster seat sehingga memiliki ketinggian badan yang cukup untuk memakai seat belt biasa dengan baik. Booster seat ini mungkin jarang digunakan di Malaysia, namun ia merupakan sesuatu yang biasa dipraktikkan di negara Eropah oleh kanak-kanak sehingga usia sekitar 8 tahun.

Foto Kredit: cdc.gov
3. Rear-facing Lebih Selamat
Kebanyakan kita dah tentu lebih suka memasang car seat ini secara front facing sebab lebih mudah melihat wajah bayi dan memantaunya sepanjang perjalanan. Namun, kajian mendapati bahawa anak kecil adalah 5 kali lebih selamat daripada sebarang risiko membahayakan jika duduk di car seat dalam posisi rear-facing.
Ini kerana, car seat telah direkabentuk untuk menyerap dan menyebarkan daya hentakan supaya kurangnya hentaman yang kuat pada satu-satu anggota badan. Dengan posisi menghadap ke belakang, kepala dan leher bayi lebih terlindung, menerima sokongan yang maksimum serta kurang berisiko terhadap kecederaan serius.
Oleh yang demikian, penggunaan car seat secara rear-facing amat digalakkan bagi bayi berusia 2 tahun dan ke bawah.
Foto Kredit: securatot
4. Pangku Bayi Amat Membahayakan
Tahukah anda, memangku bayi mampu mendedahkan bayi kepada bahaya yang amat dahsyat seandainya berlaku kemalangan yang tidak diingini.
Contohnya, bayi boleh tercampak keluar tingkap apabila berlaku hentakan yang kuat. Menurut sumber, jika kenderaan bergerak selaju 50 km/jam, impak ini bersamaan dengan terjunan daripada bangunan 3 tingkat atau dilanggar oleh gajah seberat 3.5 tan.
Selain itu, bayi boleh menerima terhimpit dengan badan ibu atau penjaga yang sedang memangkunya. Sekiranya anda mempunyai berat badan 45kg, daya hentakan yang diterima oleh bayi bersamaan 1,360kg apabila kenderaan bergerak pada kadar kelajuan 50km/jam.

5. Tempat Duduk Belakang Paling Sesuai
Tempat yang paling selamat untuk memasang car seat adalah di tempat duduk belakang, di mana tiada air bag yang akan terkeluar apabila kenderaan mengesan kemalangan.
Jika anda memasang hanya sebuah car seat, tempat yang paling strategik adalah di tengah-tengah kerana ia meminimakan risiko hentakan berbanding apabila diletak berdekatan pintu.
Walaubagaimanapun, sekiranya tempat duduk di tengah ini tidak rata atau mempunyai rekabentuk yang menyukarkan pemasangan car seat, anda boleh meletakkannya di sisi.
Foto Kredit: www.babycenter.com
Invest & Ajarkan Anak Guna Car Seat Walaupun Leceh
Akhir sekali diingatkan, penggunaan car seat amatlah penting walaupun pada mulanya agak menyukarkan. Biarlah anak menangis dan meraung sekarang daripada kita menyesal di kemudian hari. Lama-kelamaan, mereka akan faham dan boleh berdisiplin untuk duduk di dalamnya.
Laburlah sedikit wang untuk membeli car seat yang elok demi keselamatan anak anda. Sekarang, dah banyak jenis car seat yang mampu milik boleh didapati di pasaran. Utamakanlah car seat berbanding kuih raya dan baju raya anda!


Cara Pasang RFID Dengan Betul, Baru Boleh Fungsi!

Pelaksanaan RFID di tol seluruh Semenanjung Malaysia bermula 15 Januari lepas bagaimanapun telah menyebabkan kesesakan di beberapa plaza tol. Hal ini kerana terdapat beberapa masalah seperti palang besi tidak dibuka dan menyebabkan pemandu harus mengundurkan kereta.
Jadi, bagi mengelakkan perkara ini berlaku berulang kali, mari kita cuba cara pasang RFID dengan betul seperti perkongsian pengguna Facebook dikenali sebagai Solihin Razali.

Baca juga: Cara Beli Sticker RFID & Aktifkan Online Di Touch N Go Apps
CARA PASANG RFID DENGAN BETUL, BARU BOLEH FUNGSI

RFID pasang di toll, mereka test guna scanner RFID manual:

– pasang dekat windscreen tak detect (katanya sebab ada tinted, kejap bunyi kejap tak bunyi)
– pasang dekat lampu tak detect (kejap bunyi kejap tak bunyi)
End up mereka pasang sebelah number plat, bunyi scanner berterusan detected walau dari pelbagai angle. Saya mula-mula tu ragu-ragu juga, boleh detect ke tidak ni.

Tapi so far dah seminggu ulang alik office, tak pernah sangkut lagi, dan yg paling seronok adalah palang buka lebih awal. Kereta saya sebelum ni pasang di windscreen, rapat dengan palang baru bukak, but this time, puas hati! Siapa lagi geng RFID tepi plat?
*Nampaknya lepas ini boleh la cuba letak sticker RFID di tepi nombor plat. Baru palang besi boleh terbuka.
Sumber: Facebook Solihin Razali


Cara Beli Sticker RFID & Aktifkan Online Di Touch N Go Apps

Baru-baru ini Kementerian Kerja Raya telahpun mengumumkan pelaksanaan RFID di tol seluruh Semenanjung Malaysia mulai 15 Januari 2022.
Dengan pelaksanaan ini, dimaklumkan juga bahawa penggunaan kad Touch n Go dan Smart Tag akan dihentikan secara berperingkat.

Mungkin ada yang rasa tak seronok dengan berita ini, tapi ia sebenarnya salah satu langkah untuk membantu mengurangkan kesesakan di lebuhraya.
Apakah RFID?
Pelekat TNG RFID, juga dikenali sebagai TNG RFID Tag, mempunyai cip frekuensi radio yang tertanam dan dilekatkan pada cermin depan atau lampu depan kenderaan. Satu (1) Tag hanya boleh didaftar dan dipasang ke satu kenderaan sahaja.

Apabila kenderaan melalui tol, pengimbas overhead akan membaca frekuensi radio dari TNG RFID Tag dan caj tambang tol. Tag tersebut akan didaftar dalam Touch ‘n Go eWallet pengguna dan tambang tol akan ditolak daripada baki Touch ‘n Go eWallet tersebut.

Perbezaan Smart Tag & RFID

SmartTAG
TNG RFID Tag

Satu unit peranti
Pelekat/Tag

Dipasang ke cermin depan dengan pendakap
Dilekatkan pada cermin atau lampu depan kereta

Menggunakan isyarat inframerah untuk diimbas di lorong tol
Menggunakan frekuensi radio untuk diimbas di lorong tol

Menggunakan bateri
Tidak perlu bateri

Berfungsi dengan memasukkan kad Touch ‘n Go
Berfungsi setelah telah didaftar dalam aplikasi TNG eWallet

Boleh berfungsi dengan apa-apa kad Touch ‘n Go
Hanya boleh berfungsi dengan aplikasi TNG eWallet

Tambang tol ditolak daripada kad Touch ‘n Go yang dimasukkan
Tambang tol ditolak daripada akaun TNG eWallet yang didaftar

Tidak perlu sebarang pemasangan
Boleh dipasang oleh juruteknik di pusat pemasangan ataupun dipasang sendiri mengikuti langkah-langkah

Tidak perlu diaktifkan
Perlu didaftar & diaktifkan dalam aplikasi TNG eWallet

Boleh digunakan untuk mana-mana kereta
Hanya boleh digunakan untuk kereta yang dipasang & didaftar sahaja

Nak tak nak kena jugak mohon sticker RFID tol.
Tentu ada yang dah tahu dan ada juga ramai yang tak tahu cara nak dapatkan sticker RFID dgn aktifkan sekali.
Anda boleh ikut langkah dibawah ni.
Pastikan sebelum apa2,isi dulu duit dlm ewallet Touch n Go RM30 ye sebab harga 1 stickernya RM29 dengan penghantaran.

Bila sticker dah sampai, anda boleh aktifkan terus ikut step 7,8 & 9 dan dah boleh guna.

Cara Pasang
Untuk tampal stickernya atau tag RFID ni di kereta ada 2 cara.
Boleh pilih sama ada :

Tampal kat bahagian lampu sebelah kiri (bhgn penumpang)
Cermin kereta sebelah kiri tp tampal bahagian luar ya & jangan kena wiper.

Selamat mencuba!
Sumber: Fizal Hafiz, Touch n Go RFID Portal


Salah satu elemen yang dapat menaikkan seri ruang tamu ialah langsir.
Langsir yang bersesuaian boleh menjadikan ruang tamu kita nampak luas, cantik dan lengkap.

Bila kita masuk rumah baru atau rumah sewa, biasanya banyak kos yang perlu dibelanjakan.
Jadi, apa kata kita cuba jimat dan DIY rod langsir sendiri.

Tentu lebih jimat kan?

Jom kita tengok cara DIY rod langsir eyelet yang dikongsikan oleh Cik Amy WD melalui Facebook ini.
Apakah Langsir Eyelet?
Kalau anda perasan, antara pattern langsir yang popular sekarang ni ialah langsir eyelet.
Langsir eyelet ini mempunyai cincin besi yang besar pada kain bagi menggantungnya pada rod langsir.
Berbeza dengan langsir tradisional atau french pleat yang masih menggunakan cangkuk besi “iron hook”, rekabentuk langsir eyelet nampak ringkas, moden dan elegan.
Foto Kredit: https://vvidelements.com.sg/types-of-curtains/
Pendek kata, memang jimat masa nak tanggal dan pasang.
Jom kita tengok cara DIY rod langsir eyelet menggunakan paip PVC dengan kos sekitar RM50 sahaja untuk seluruh rumah.
DIY Rod Langsir Eyelet Paling Jimat & Mudah Guna PVC. RM50 Je Untuk 1 Rumah!
Akhirnya tergantunglah langsir yang dah lama beli ni hasil kerja suami sendirian.
DIY sendiri je memang jimat.
Dengan modal RM50, saya dapat buat rod langsir eyelet untuk gantung langsir pada 4 frame tingkap dan 2 frame pintu bilik.
Bahan yang digunakan mesra poket dan mudah dicari.
Saya senaraikan di bawah ya.
Bahan-bahan

L bracket (RM 1.60 /unit)
U clip (RM0.60 /unit)
Bolt dan nut.
PVC end cap (RM0.60/unit)
Paip PVC (RM1 /kaki)
Cable tie (untuk lock atas skru)

NOTA: Paip PVC ni suami suruh kedai potong siap-siap. Jadi pastikan ukur dulu dekat mana kita nak pasang nanti.

Boleh try dulu pasang ikut saiz masa dekat kedai macam ni.
Kalau dah cun semua bolehlah proceed terus.

Bolt & Nut macam ni

Cara Pasang / DIY Rod Langsir Eyelet Guna Paip PVC
Caranya senang je, kita cuma drill lubang L bracket tu dekat dinding kemas-kemas supaya kukuh.

Dekat bahagian atas tu saya pasang cable tie macam ni.

Dah siap pun.
Kejap je nak buat sebab simple sangat.
Ni dekat ruang tamu depan.

Yang penting, dapat jimat banyak. Hasilnya pun boleh tahan juga kan…
Kalau siapa rajin bolehlah cat atau spray ikut warna yang kita suka.
Selamat mencuba!
[Baca juga: DIY Kolam Renang Mini Di Rumah Guna Tangki Air Je. Jimat & Mudah, Anak Pun Seronok! ]
[Baca juga: DIY Pintu Bilik Nampak Eksklusif Dengan Bajet Ciput. RM100 Je Untuk 3 Pintu!]
*Cara pasang rod langsir eyelet ini dikongsikan oleh Cik Amy WD menerusi Facebook. Ia telah disunting dan diterbitkan semula dengan kebenaran. Sebarang pertanyaan atau info lanjut tentang DIY ini boleh diajukan melalui posting asal beliau di SINI.


[VIDEO] Gara-Gara Nak ‘Selamatkan’ Ultraman, TV Yang Retak!

Seperti yang kita tahu, memang anak-anak akan mempunyai karakter kartun atau superhero yang menjadi pujaan hati bukan? Pergi kemana sahaja akan dibawa patung atau alat mainan kegemaran dan selalu berlakon seolah-olah mereka juga merupakan karakter tersebut.
Baca juga: Cara Screen Mirroring Dari Telefon Pintar Ke TV, Baru Puas Full Screen!

NAK SELAMATKAN ULTRAMAN, TV YANG RETAK!

Terbaharu, tular di laman Facebook memaparkan situasi ini, apabila seorang kanak-kanak yang sedang begitu asyik menonton kartun ‘superhero’ Ultraman di dalam rumahnya telah menyebabkan TV di rumahnya rosak.

Apa yang dibuatnya adalah kerana terlampau menjiwai watak untuk menolong adiwira kesayangannya itu melawan karakter jahat, dia telah membaling permainannya bagi menyelamatkan adiwiranya itu. Video berdurasi selama satu minit itu menimbulkan pelbagai reaksi dalam kalangan pengguna Facebook.

https://media.siraplimau.com/2021/08/121384078_418518439622095_782945138493074461_n.mp4
Video tersebut telah menjadi tular di media sosial, sehingga kini ianya telah mendapat lebih 1 juta tontonan oleh pengguna Facebook. Habis kena beli televisyen baru!
Sumber: NowThis


Sebelum ‘Swipe’ Kad Kredit, Pastikan Anda Tahu 7 Ilmu Penting Supaya Tak ‘Tercekik’ Nak Bayar

Sesetengah golongan millenial menggunakan kad kredit tanpa mengetahui fungsi dan kegunaan sebenar kad kredit. Oleh sebab itu, ia boleh membuatkan seseorang itu boros dan terlebih belanja. Jadi, lelaki ini kongsi 7 perkara mengenai kad kredit supaya menggunakannya dengan bijak.
“Siapa ada kad kredit kena tahu benda-benda asas macam ini. Sedikit ilmu tetang kad kredit yang perlu kita tahu. Semoga bermanfaat.”

1.CREDIT LIMIT

Credit limit kita akan bergantung pada gaji kita pada waktu mohon dulu. Jadi janganlah cakap bank A boleh bagi sikit, tetapi bank B bagi banyak. Sebab ianya bukan salah bank. Ada juga orang yang sudah mohon pada satu bank lepas itu dia juga mohon dengan bank kedua. Tapi marah bila dapat credit limit tidak sama dengan bank pertama yang dia mohon. Mestilah tidak sama, sebab bank pertama yang dia mohon waktu itu belum ada kad lain lagi sebagai tanggungan.

Tapi jangan risau, credit limit ialah satu benda yang kita boleh kasi naik dengan hantar payslips terkini dan buat sahaja permohonan credit limit increase. Setiap 3 bulan sekali boleh mohon. Lagi satu, kalau ada dua kad kredit dibawah satu bank. Limit kad kredit itu boleh main swap-swap ikut kita suka. Contoh kita ada dua kad dengan limit 10K. Maka boleh sahaja kita mohon swap untuk jadikan ia 7K-3K, 6K-4K dan sebagainya.

Credit limit decrease pun boleh juga. Aku pernah juga ada client yang request untuk turunkan limit. Yang ini mudah. Tidak perlu bagi payslips pun, hanya perlu beritahu sebab seperti mahu kawal penggunaan dan kurangkan penggunaan kredit kad. Lagi satu, jangan sangka kad yang lebih grand macam signature, limit lebih tinggi dari kad biasa seperti gold. Sebab ada banyak juga orang kad biasa tapi limit ratus ribu. Jadi jenis kad tidak menggambarkan limit dalam itu tinggi atau rendah. Tetapi kau perlu tahu, kad-kad yang grand perlukan gaji minima yang tinggi untuk mohon. Jadi biasanya memang akan dimiliki oleh orang yang banyak duit sahaja la.
2.SUP CARD

Syarat untuk buat sup card mudah sahaja. Biasanya bank tidak lihat ccris untuk bagi approval sup card. Yang penting orang yang dinamakan ialah ahli keluarga terdekat. Contoh, bagi pada isteri atau anak-anak. Biasa orang mohon sup card untuk isteri bagi tujuan kegunaan waktu kecemasan, kalau untuk anak pula biasanya kalau anak itu belajar di luar negara. Senang kalau ada apa-apa boleh swipe kad kredit dulu. Tapi had umur minima untuk dinamakan mesti 18 tahun dan keatas sahaja.
Ada bank dia boleh benarkan kita set limit maxima yang boleh digunakan oleh pemegang sup card. Ini dulu. Tetapi majoriti bank sekarang sudah tidak boleh set. Maksudnya, automatik kalau limit kredit kad itu 10K maka isteri dan anak boleh habiskan dalam satu hari juga tanpa sekatan. Begitulah. Ada client aku sampai 6 sup card pun wujud. Setiap seorang anak dia dapat satu. Dasyat.
3.CASH BACK VS POINTS CARD

Lepas ini kalau nak ambil kad kredit, pastikan kita tahu kita nak ambil cash back punya atau points punya. Kalau kau tanya aku, mesti aku lebih suka cash back. Sebab dia akan bagi kita discount dalam setiap pembelian kita. Terus ditolak dari jumlah hutang kad kredit. Jimat la kiranya nanti. Cuma kena juga tahu, cash back yang diberi pun ada had limit. Biasanya satu kad sebulan RM 50 sahaja.
Berbeza pula dengan points card. Sebab kerja kau setiap kali beli barang ialah untuk kumpul points. Tetapi aku nak bagi tahu realiti yang berlaku ialah sangat sedikit orang yang datang bank pergi claim points untuk ditukar dengan pilihan hadiah yang wujud dalam katalog. Mungkin sibuk sangat sampai lupa nak claim. Rugilah.
Yang terbaik, mungkin kau boleh pastikan kau ada satu points card dan satu lagi cash back card. Cuba manfaatkan semua kebaikan yang ada terutama promo discount yang diberikan. Sebab lain jenis kad lain promo dia. Biasanya promo akan dihantar melalui email.
Oh lagi satu, cash back juga sangat bagus kalau kau ambil untuk isi minyak kereta. Maklumlah harga minyak kan mahal. Jadi setidaknya kalau ada cash back kad kredit kita dapat discount lagi dalam bayaran petrol.
4.INTEREST KAD KREDIT

Ramai yang terperangkap bila mereka ada kad kredit tetapi buat bayaran minimum payment. Sebab mereka akan dikenakan caj. Mahal. Jadi, jika kita menggunakan kredit kad pastikan kita ialah pengguna yang bijak yang tidak mahu bayar interest satu sen pun pada pihak bank.
Caranya, selesaikan terus hutang kegunaan kad kredit bulan berkenaan sebelum tarikh due. Jadi kau kena ambil tahu bila statement keluar dan bila pula due. Sebab lain kad lain statement punya tarikh. Dia ikut bila kad itu kau aktifkan sebenarnya.
Tetapi kalau kau nak tukar statement punya tarikh pun boleh. Hubungi sahaja khidmat pelanggan bank berkenaan, dan mohon untuk penukaran tarikh. Biasanya orang bagi alasan sebab mahu pastikan lepas gaji keluar. Jadi senang untuk buat bayaran sebelum due.
Dengan memahami konsep bayar penuh sebelum due date kau boleh la hijack points atau cash back. Mana tidaknya, kau guna tetap guna kredit kad berkenaan baik untuk kumpul points atau cash back. Tetapi kau settlekan balik hutang kau sebelum statement keluar. Pendek kata kau akan dapat wang dan points free!
5.KAD TIDAK AKTIF

Ada juga orang yang ada banyak kad kredit tetapi tidak diaktifkan. Biasanya bank akan auto terminate sahaja jika tidak diaktifkan 6 bulan dari tarikh penerimaan kad kredit. Jadi jika ada kad kredit tetapi tidak diaktifkan lebih 6 bulan. Buang sahaja, kerana ia sudah tidak berguna, tetapi guntinglah dulu ya.
Paling penting kena tahu ialah, jika kad sudah diaktifkan maka kita perlu bersedia dengan annual fee. Masih banyak kad kredit yang caj tahunan yang agak tinggi hingga RM 600 setahun. Tetapi ini boleh minta waiver.
Sesetengah bank akan bagi auto waiver jika kad kredit berkenaan digunakan minimum satu bulan satu kali. Jadi, bagi pemilik kad kredit sila pastikan anda tahu berapa caj tahunan dan apa yang perlu dilakukan untuk dapatkan waiver. Kalau kredit kad anda ‘free for life’ bermaksud memang tiada caj tahunan langsung, maka ini ialah lebih baik.
Lagi satu, caj tahunan ini juga akan dikenakan pada sup card. Biasanya pada separuh harga dari apa yang dikenakan pada principal kad atau pemegang utama. Bila tahu macam ini, lebih baik jangan buat sup card banyak-banyak.
6.BALANCE TRANSFER DAN BALANCE CONVERT

Rupanya ramai tidak tahu kad kredit rupanya boleh pindahkan baki yang boleh digunakan untuk tujuan bayaran hutang kad kredit dari bank yang lain. Biasanya lebih murah caj berbanding terus bayar cara biasa pada kad kredit yang berhutang. Jadi orang biasanya buat BT untuk kurangkan caj yang dikenakan pada kad kredit yang lagi satu.
Manakala bagi balance convert pula ialah ibarat kita tukarkan segala hutang dalam kad kredit kepada bayaran bulanan. Contoh hutang shopping dekat mall pada hari ini RM 10K. Maka kita convert pada 10 kali bayar. Sebulan bayar RM 1K. Ini ialah untuk jimat dari caj yang lebih mahal jika tidak lakukan convert.
7.CASH INSTALMENT

Ini popular. Biasanya kalau anda terima panggilan dari bank. Ini ialah antara tawaran yang paling menarik bagi pengguna kad kredit. Dalam bahasa mudahnya ia umpama personal loan. Tetapi kita buat loan atas limit kredit yang ada sahaja.
Tetapi jangan keliru dengan lagi satu iaitu cash out atau pengeluaran terus tunai dari mesin ATM. Ini sangat-sangat tidak digalakkan. Kebiasaanya limit setiap pengeluaran RM 500 dan setiap transaksi akan dicaj RM 50. Belum lagi dengan caj lain. Jadi jangan keluarkan cash dari ATM guna kredit kad ya. Tidak berbaloi langsung.
Berbalik semula pada cash instalment tadi. Ia juga ada baiknya berbanding personal loan sebab rate yang ditawarkan jauh lebih murah. 2% pun ada. Berbanding personal loan yang belas-belas peratus. Lain bank lain tawaran dan lain daya penariknya. Yang pasti ianya ialah pinjaman wang yang perlu dibayar kembali.
Sumber: Najmi Nawawi


Cara Mendaftar Prasekolah Secara Online Bagi Sesi 2018 Seluruh Negeri

Untuk memudahkan ibu bapa dan penjaga, kini anda boleh membuat pendaftaran prasekolah 2018 secara online atau secara manual melalui prasekolah yang dipilih.
Jadi, ibu bapa yang mempunyai anak berusia sekitar 4-5 tahun bolehlah bersiap-sedia dan mula melihat pilihan prasekolah yang ada di sekitar sebelum membuat pendaftaran.

Syarat Kelayakan Memohon Prasekolah
Syarat Kelayakan Memohon ke prasekolah di bawah Kementerian Pendaftaran Malaysia adalah:

Kanak-Kanak Warga Malaysia Sahaja

Kanak-Kanak Yang Lahir Pada 2 Januari 2012 – 15 Januari 2014

Tempoh Permohonan Prasekolah 2018
1. Secara Atas Talian

Tempoh pendaftaran dibuka mulai 1 Mac 2017 hingga 30 April 2017

2. Secara Manual Melalui Prasekolah Yang Dimohon
Tempoh pendaftaran dibuka mulai 1 Mac 2017 hingga 31 Mei 2017
Foto Kredit: Amin Farij Hassan, Kosmo.com.my
Cara Membuat Permohonan Pendaftaran Prasekolah 2018 Secara Online
Berikut adalah cara membuat permohonan online (atas talian) melalui laman web Kementerian Pendidikan Malaysia.
1. Isi Borang Online
Buka laman web https://eprasekolah.moe.gov.my dan isi borang permohonan prasekolah. Lengkapkan semua butiran yang diminta.
2. Cetak Borang Permohonan
Permohonan yang telah lengkap perlu disemak dan dicetak.
Borang ini perlu diserahkan kepada prasekolah yang dipohon berserta dengan senarai semak yang dinyatakan didalam borang permohonan. Penyerahan perlu dilakukan dalam tempoh pendaftaran.
3. Semak Status Permohonan
Setelah mengisi borang, status permohonan boleh disemak dengan klik pada butang SEMAK PERMOHONAN di ruang LAMAN PENGGUNA.

Bagi permohonan yang telah BERJAYA, pemohon perlu mencetak SURAT TAWARAN dan serahkan pada sekolah yang dipohon pada hari pendaftaran yang dinyatakan di dalam surat tawaran tersebut.
Untuk rayuan permohonan, sila klik butang RAYUAN PERMOHONAN apabila dimaklumkan kelak.

Cara Membuat Permohonan Pendaftaran Prasekolah 2018 Secara Manual
1. Ambil Borang
Ibu bapa/penjaga boleh mengambil borang permohonan di sekolah/institusi yang ingin dimohon. Tempoh permohonan secara manual bermula 1 Mac hingga 31 Mei 2017.
2. Lengkapkan Borang
Borang permohonan yang lengkap diisi berserta dokumen-dokumen berkaitan seperti yang diminta oleh prasekolah.
3. Hantar Semula Borang Bersama Dokumen Berkaitan
Kesemua borang beserta dokumen sokongan hendaklah dihantar ke sekolah yang dimohon.
Maklumat Lanjut
Untuk maklumat lanjut, boleh berhubung terus dengan pihak sekolah atau layari laman web https://eprasekolah.moe.gov.my/.


5 Sebab Jangan Pandang Sebelah Mata Pada Ibu Yang Bersalin Caesar

“Untunglah dapat bersalin Caesar. Bersalin normal sakit tau, lagi-lagi masa ‘contraction’. Kalau bedah, tak sedar apa-apa. Tahu-tahu je ‘baby’ dah lahir kan?”
Mungkin komen-komen ini antara yang biasa didengar oleh ibu yang melahirkan bayi secara pembedahan. Sama ada mereka sekadar ‘bergurau’ atau benar-benar maksudkannya, mentaliti sebegini tidak sepatutnya menjadi norma dalam masyarakat.

Ini kerana, tak kiralah apa pun cara bersalin yang dilalui, masing-masing mempunyai risiko dan cabarannya yang tersendiri.
5 Cabaran Bersalin Caesar Yang Ramai Tak Faham
Berikut adalah antara cabaran bersalin caesar yang mungkin tak ramai tahu.

1. Pembedahan Itu Sendiri Dah Cukup ‘Menakutkan’
Menyediakan mental dan fizikal untuk pembedahan Caesarean bukanlah semudah yang anda sangkakan. Malah, setiap pembedahan sebenarnya mempunyai risiko tertentu seperti komplikasi darah beku, lekatan, dan kesan sampingan daripada pembiusan.

Berbeza dengan persalinan normal juga, kemungkinan besar pasangan tidak dapat menemani ibu buat masa yang lama terutamanya jika mereka tergolong dalam kategori berisiko. Maka, ibu-ibu ini sebenarnya telah memberanikan diri dengan apa jua yang bakal berlaku demi melahirkan bayi tercinta.
Foto Kredit: theguardian.co.uk
2. Kesakitannya Mungkin Berkali Ganda
Mungkin ada sesetengah wanita yang telah dinasihatkan untuk menjalani pembedahan Caesar atas faktor kesihatan yang spesifik. Namun, ada juga wanita yang perlu bertarung dengan kesakitan semasa kontraksi sebelum diputuskan agar menjalani pembedahan.
Bahkan, ada pula yang dah kena ‘induce’  dan terpaksa pula menanggung kesakitan luka pembedahan ’emergency’ yang terpaksa dijalankan pada saat-saat akhir. Bukankah ini berkali ganda lagi sakit daripada bersalin normal?
Foto Kredit: verywell.com
3. Masa Pemulihan Lebih Lama
Selain pembedahan yang menakutkan, satu lagi cabaran yang perlu dilalui adalah kesakitan yang dialami selepas pembedahan.
Berbanding persalinan normal, rasa sakit pada bahagian luka pembedahan dan rasa tidak selesa pada bahagian perut dan belakang mungkin akan mengambil masa yang lebih lama untuk pulih.
Foto Kredit: tumbuh-kembang.co.id
4. Lagi Banyak Kena Pantang
Menjaga luka bersalin akibat pembedahan memerlukan perhatian khusus kerana biasanya tempoh pemulihannya lebih lama. Macam-macam cara perlu diusahakan untuk mandi, mengelak luka daripada bernanah, dan menjaga pemakanan.
Kalau dah kena demam, memang takut nak bersin, batuk, sekalipun berdehem. Peritnya!
Foto Kredit: oshesakura
5. Berisiko Untuk Kehamilan Seterusnya
Sekali kita dah bersalin secara operation, kebarangkalian untuk melahirkan secara normal (VBAC) adalah lebih rendah. Ini kerana terdapat  risiko kecil di mana bekas luka pembedahan akan terbuka (uterine rupture). Sungguhpun ia sangat jarang berlaku, ia amat merbahaya dan boleh mengancam nyawa.
Menurut BabyCenter, pembedahan Caesarean juga meningkatkan sedikit risiko mengalami plasenta previa dalam kehamilan yang akan datang.
Foto Kredit: healthline.com
Ternyata, Ia Bukan Sesuatu Yang Mudah!
Percayalah, jika diberi pilihan tentunya semua ibu mahu melahirkan bayi secara normal tanpa melibatkan pembedahan. Jadi, janganlah kita memberi tanggapan buruk kepada mereka yang melalui pembedahan Caesar.
Yang pasti, setiap ibu akan melalui pengalaman getir semasa bersalin. Walau apapun kaedahnya, janganlah kita sesekali memperkecilkan pengorbanan mereka ya!


Cara Buat Pengeluaran ASB Online, Maksimum RM1000 Sebulan

Untuk makluman, pihak Amanah Saham Nasional Berhad (ASNB) telah mengumumkan kenaikan had pengeluaran ASB online daripada RM500 kepada RM1000 sebulan.
Melalui pengeluaran ASB online, kita dah tak perlu lagi beratur di kaunter, kios atau pejabat pos jika nak keluarkan duit. Boleh buat online je!

Melalui kemudahan ini, wang akan dipindahkan dari akaun unit amanah ASNB ke akaun bank pemegang unit.

Had Maksimum Pengeluaran ASB Online
Had maksimum pengeluaran yang dibenarkan ialah RM1000 sebulan, terkumpul dari mana-mana akaun unit amanah ASNB pemegang unit.

Jumlah minimum untuk sekali pengeluaran ialah RM100.
Jumlah transaksi dibenarkan sebanyak 3 kali sebulan.
Waktu Urus Niaga
Waktu urusniaga adalah sama seperti waktu urus niaga sedia ada myASNB seperti berikut:
• Unit Amanah Harga Tetap: 7:00 pagi-6:00 petang, Isnin – Ahad*
• Unit Amanah Harga Berubah: 7:00 pagi-4:00 petang, Isnin- hingga Ahad*
(*kecuali cuti umum)
Wang anda akan dimasukkan ke akaun bank pada hari berikutnya.
Cara Membuat Pengeluaran ASB Secara Online
Buat masa ini, kemudahan ini hanya ditawarkan menerusi portal myASNB.
Ia akan tersedia di Aplikasi Mudah Alih myASNB bermula 27 April 2020.
Pemegang unit hanya dibenarkan mengeluarkan wang dari akaun sendiri sahaja.
Berikut dikongsikan langkah-langkah pengeluaran ASB secara online:

Bagi yang belum mempunyai akaun myASNB online, anda boleh mendaftar dengan mudah di portal myASNB.
Baca juga : Tak Payah Beratur Lagi Nak Semak Baki & Dividen. Ini Cara Daftar ASB Online
Sebelum mendaftar, pemegang unit yang belum mengemaskini nombor telefon, perlu berbuat demikian terlebih dahulu di mana-mana cawangan atau ejen ASNB.
Sila bawa bersama kad pengenalan anda untuk tujuan pengesahan diri.
Maklumat Lanjut
Memang memudahkan, bukan?
Bagus untuk kita ambil maklum, tapi pastikan ia tak menjadi alasan untuk kita culas untuk menabung ok!
Semoga kita sama-sama dapat memanfaatkan kemudahan ini sebaiknya.
Untuk maklumat lanjut, layari laman web rasmi ASNB di : https://www.asnb.com.my/onlineredemption.php


KWSP Umum Langkah Permohonan Pengeluaran Khas RM10K Supaya Lebih Mudah

Baru-baru ini, kerajaan bersetuju membenarkan pencarum Kumpulan Wang Simpanan Pekerja (KWSP) membuat pengeluaran khas sebanyak RM10,000.
Perdana Menteri, Datuk Seri Ismail Sabri Yaakob, berkata keputusan itu dibuat berdasarkan hasil kajian dalam kalangan rakyat yang masih terkesan dari segi ekonomi, kehilangan pendapatan dan sedang membina semula kehidupan.

Baca juga: Pengeluaran Khas KWSP, Ini 4 Perkara Penting Sebelum Mohon Keluar RM10K
KWSP UMUM LANGKAH PERMOHANAN PENGELUARAN RM10K
Terbaharu, menerusi satu kenyataan KWSP mengumumkan bahawa ahli yang ingin mengeluarkan simpanan KWSP mereka di bawah kemudahan. Pengeluaran Khas boleh berbuat demikian melalui portal pengeluarankhas.kwsp.gov.my, yang juga boleh diakses melalui aplikasi mudah alih i-Akaun bermula 1 April 2022.

Selain itu, pembayaran bagi Pengeluaran Khas simpanan KWSP akan dibuat dalam satu bayaran sahaja dan dikreditkan ke dalam akaun bank simpanan atau semasa ahli.

“Ahli yang ingin mengeluarkan simpanan KWSP mereka di bawah kemudahan Pengeluaran Khas boleh berbuat demikian melalui portal pengeluarankhas.kwsp.gov.my, yang juga boleh diakses melalui aplikasi mudah alih i-Akaun bermula 1 April 2022” diumumkan Kumpulan Wang Simpanan Pekerja (KWSP) dalam kenyataan hari ini.
Maklumat lanjut mengenai kemudahan pengeluaran khas ini boleh didapati di ‘Ask ELYA’ dalam laman web KWSP di www.kwsp.gov.my. Facebook, Twitter dan Instagram KWSP

Sumber: Facebook KWSP


Doktor Kongsi 10 Tips Penjagaan Luka Berkhatan, Baru Tak Bentan & Cepat Elok

CARA PENJAGAAN BERKHATAN
Tidak kira di kampung atau di bandar, bila tiba musim cuti sekolah pasti ramai ibu bapa yang mengambil keputusan untuk mengkhatankan anak mereka bersama sanak saudara yang lain.

Buat ibu bapa yang merasai pengalaman ini buat kali pertama, berikut kami kongsikan 10 tips penjagaan luka berkhatan supaya tidak memudaratkan kesihatan anak. Ikuti perkongsian lengkap oleh Dr Kamarul Ariffin Nor Sadan di bawah.
Baca juga: [VIDEO] Ibu Pilih Sunatkan Anak Lelaki Semasa Baby. Lebih Senang, Tak Ada Pantang

DOKTOR KONGSI 10 TIP PENJAGAAN LUKA BERKHATAN, BARU TAK BENTAN

Sekarang ni musim berkhatan, ramai ibu bapa mohon saya tips penjagaan selepas berkhatan agar tidak bentan atau bernanah dan luka cepat sembuh.
Jadi hari ni saya nak beri sedikit penerangan tentang penjagaan luka selepas berkhatan.
1. Jangan biarkan balutan luka tidak dibuka lebih 72 jam. Ia perlu dibuka, untuk pantau komplikasi berikut:
– Jangkitan/nanah
– Bengkak/bentan
– Jahitan terbuka
– Keruping melekat pada balutan

2. Luka berkhatan perlu dicuci 2-3 hari sekali menggunakan normal saline.
Caranya:
– Bersihkan daki / darah beku sekitar luka
– Cuci luka dengan normal saline
– Periksa jika ada jahitan & tanda jangkitan
– Tutup semula luka jika tiada tanda-tanda

3. Ada beberapa ubat yang dibekalkan oleh doktor selepas prosedur berkhatan:
– Tahan sakit: diambil bila perlu
– Antibiotik: perlu diambil ikut jadual
– Ubat cucian: lazimnya normal saline
– Elak sapu minyak/herba pada luka
4. Anak-anak kadangkala mengadu berasa ngilu bila kepala zakar bergesel dengan pakaian(seluar/kain). Itu perkara normal kerana ia bahagian yang sensitif dan sebelum ini ia dilitupi kulit, tetapi kini terdedah. Ngilu itu akan beransur-ansur hilang.
5. Pakai pakaian yang longgar dan selesa supaya aliran darah tidak terganggu dan dapat pengudaraan yang secukupnya. Ini membantu proses penyembuhan luka. Boleh pakai seluar, asalkan tidak terlalu ketat.
6. Selepas berkhatan, anak-anak dibenarkan berjalan. Malah mereka tidak digalakkan hanya berbaring sahaja. Aktiviti ringan ini membantu pengaliran darah dan mengurangkan tempoh penyembuhan luka. Cuma jangan lasak sangatlah.

7. Pastikan minum air secukupnya. Ada petua lama yang mengatakan minum air banyak selepas berkhatan menyebabkan bentan. Itu tidak benar. Air yang cukup adalah satu faktor yang penting untuk penyembuhan luka.
8. Jaga pengambilan makanan. Perlu ambil makanan yang mengandungi protein, serat, vitamin secukupnya. Boleh makan: ayam, telur, ikan, kicap, sayur. Ia tidak akan menyebabkan kegatalan atau kehitaman pada luka berkhatan.

9. Luka berkhatan akan sembuh dalam masa 10-14 hari. Jika ada tanda-tanda berikut, jumpa doktor:
– Sakit/bengkak melampau
–  Nanah yang banyak
– Demam tinggi
– Tak boleh kencing
10. Bergantung pada teknik khatan, mungkin perlu bawa anak berjumpa doktor untuk rawatan susulan.
– Jahitan konvensional: tak perlu dibuka
– Klamp: perlu jumpa doktor untuk dibuka
– Gam: tak perlu jumpa doktor semula

Semoga bermanfaat dan jaga luka berkhatan elok-elok…
Sumber: Facebook Dr Kamarul Ariffin Nor Sadan


Nak Kuku Kekal Berkilat & Tak Rapuh? Ikut 7 Tips Penjagaan Kuku Secara Semulajadi Ini

Ramai di luar sana menganggap penjagaan kuku tak sepenting penjagaan muka. Tahu tak, sebenarnya kuku juga boleh mengalami masalah seperti kuku kusam, berwarna kuning dan rapuh jika tidak mendapat penjagaan yang betul. Jadi, untuk mengelakkan masalah-masalah itu, ini 7 cara penjagaan kuku. Barulah kuku sentiasa bersih dan sihat!
TIPS JAGA KUKU

Siapa yang tak mahu kuku nampak cantik dan berkilat semulajadi kan? Banyak sebenarnya tips menarik yang boleh diguna pakai untuk dapatkan kuku bersih dan cantik. Jom ketahui beberapa tips untuk anda dapatkan kuku cantik lagi berkilat!
1.SAPU PETROLEUM JELLY

Sapu petroleum jelly pada kuku dengan kerap. Selain itu, sapukan juga sekeliling kulit kuku agar kulit dan kuku sentiasa dalam keadaan lembap. Boleh juga digantikan dengan Olive oil atau minyak kastor.

2.TOLAK CUTICLES DENGAN LEMBUT

Cuticles boleh ditolak ataupun dipotong lembut dan berhemah agar tidak tercedera. Jika terlalu kasar, ia boleh menyebabkan kuku rosak dan melemahkan kuku secara keseluruhan.
3.JANGAN BIARKAN KUKU PANJANG

Elakkan dari memelihara kuku yang panjang sekaligus elak dari masalah kuku terkeluar. Potong kuku dengan tertib dan ikut sunnah. Sebaiknya potong kuku seminggu sekali agar kuku sentiasa kekal sihat dan bersih sepanjang hari.
4.MAKAN VITAMIN TAMBAHAN

Selain penjagaan luaran, penjagaan dalam untuk kuku juga adalah perlu agar kuku anda mendapat nutrisi dari dalam.
5.KIKIR KUKU DENGAN CARA YANG BETUL

Biasanya orang akan kikir kuku dengan pergerakkan ke hadapan dan ke belakang. Tapi sebenarnya cara yang betul adalah dengan mengikir secara satu hala sahaja. Elakkan juga kikir kuku selepas mandi kerana kuku yang basah dan lembut akan mudah patah.
6.MINUM SEGELAS AIR SUSU

Jika anda mendapati ada warna putih di dalam kuku bermakna kuku anda kurang zink. Untuk mengembalikan kesihatan kuku seperti sediakala, anda perlu minum susu segar dan ambil makanan yang kaya dengan kandungan zink.
7.BUAT URUTAN KUKU

Hahh, jangan tak tahu.. Bukan badan je yang nak diurut tetapi kuku juga perlu diurut. Ini melancarkan perjalanan darah sekaligus menjadikan kuku lebih cantik dan sihat. Kalau nak urut kuku, gunakan set buffer khas untuk kuku yang terdapat di pasaran sedia ada!
Semoga bermanfaat!


Petua Elak Daun Pokok Cili Kerinting & Bergulung, Barulah Subur Dan Cantik Daunnya!

Pokok cili kalau tidak diserang dengan bena putih memang tidak sah. Sudahlah ada masalah dengan serangga perosak itu, kemudian daunnya pula kerinting dan bergulung tidak cantik tumbesarannya. Disebabkan itu, penulis bawakan petua cara penjagaan pokok cili bagi mengelakkan daun tanaman tersebut menjadi begitu.
Petua ini dikongsikan oleh Puan Dahlia Ayu Dahalan, yang pernah berasa kecewa setelah daun tanaman pokok cilinya mengalami masalah tersebut. Menurutnya, ini adalah petua dari jiran yang menggunakan kaedah ini di kampungnya di Indonesia. Malah, petua ini elok digunakan kepada jenis tanaman sayur-sayuran yang mempunyai buah.

Baca juga: Sembur Racun Air Tembakau Pada Putik Bunga Tanaman, Serangga Terus Ghaib. Terbaik!
ATASI DAUN CILI BERGULUNG & KERINTING DENGAN PETUA INI!

Sebulan lepas, dua tiga pokok cili saya alami masalah daun kerinting. Bergulung-gulun daun macam buat perm dekat salon.

Sudahlah ini kali ketiga pokok cili naik elok membesar, dalam sejarah kehidupan saya yang dipenuhi kegagalan tanam pokok cili. Boleh pula timbul masalah ini bila pokok dah besar.
Saya ceritalah masalah ini dekat jiran. Dia bagi petua, jirus dengan air garam seminggu sekali. Katanya, dekat kampung dia di Indonesia, ini cara mereka gunakan atasi masalah daun kerinting pada cili ini.
CARA PENJAGAAN POKOK CILI DAUN KERINTING & BERGULUNG
BAHAN-BAHAN
Sukatan yang dia bagi:

Sebaldi air (sedang)
3 sudu kecil KFC garam

CARA BANCUHAN AIR:
1. Sebaldi air campur dengan garam.
2. Kemudian, bancuh dan jiruskan pada daun pokok cili.
3. Jirus air garam ini seminggu sekali.
Saya ikut petua itu dan nampaknya berhasil. Daun kerinting tu dah jadi cantik balik macam buat rebonding. Dalam gambar ini paling cepat elok pokoknya. Tinggal sikit-sikit sahaja lagi kerintingnya tu.

Kawan-kawan yang ada masalah yang sama, bolehlah cuba cara ini pula.
PS: Sahabat saya bagi tahu, mereka gunakan cara ini jika pokok-pokok sayuran jenis buah-buahan hadapi masalah daun bergulung.
Sumber: Facebook Dahlia Ayu Dahalan via Berkebun D Rumah


Cuti sekolah dah nak dekat ni, mesti ramai ibu ayah yang bercadang nak khatankan anak lelaki masing-masing kan?
Mesti meriah kalau dapat join majlis khatan beramai-ramai. Selalunya anjuran masjid, kariah surau atau dengan saudara-mara.

Di Malaysia sekarang ni, rata-rata ibu ayah dah mula sunatkan anak seawal bayi lagi. Lagi mudah katanya.
Apapun, bagi yang first time nak sunatkan anak, mesti ada beberapa persoalan yang akan bermain di kepala. Terutamanya bagi yang nak sunatkan bayi, jom ikuti perkongsian Puan Nur Rafraf Ahmad ini.

Pengalaman & Tips Sunat Bayi Lelaki
Asalnya ada kawan saya tawarkan untuk khatankan anak saya secara beramai ramai pada 4.12.16 ketika anak saya umur 5 bulan.
Selepas saya tanya pendapat rakan-rakan di group Facebook dan berbincang dengan ayah Ahmad Al Fateh, ayahnya dengan penuh semangat dan yakin cakap pada Umi Ahmad Al Fateh esok juga kita bawa dia pergi khatan.
Dia sudahpun mencari info klinik mana yang terbaik lalu meminta saya pergi ‘book’. Maka, telah berkhatanlah Ahmad Al Fateh pada 22.11.2016 ketika usia 4 bulan 18 hari.
Punca utama ayah nak bawa Ahmad Al Fateh khatan cepat sebab Ahmad Al Fateh dah mula nak merangkak, jadi risau pula kalau susah nak jaga. Tapi realitinya, tak susah mana pun menjaganya.
Bilakah Paling Sesuai Sunat Anak Lelaki?
Ada beberapa hadis Nabi S.A.W dan pandangan ulama tentang usia yang sesuai untuk khatankan budak lelaki. Antaranya:
Dari Saidatina Aisyah berkata: “Sesungguhnya Nabi SAW telah mengkhatankan Hasan dan Husin pada hari ketujuh kelahiran mereka berdua.” (HR; Imam al-Baihaqi dan al-Hakim)
Kebanyakan ulama pula berpendapat, khatan wajar dilakukan semasa budak lelaki meningkat umur baligh. Malah ada juga ulama yang berpendapat lebih afdal bagi pihak ibu bapa atau penjaga melaksanakan khatan ke atas anak lelaki mereka sejak mula hari kelahirannya.
Jadi terpulanglah kepada ibubapa dan penjaga bila nak khatankan anak selagi tak capai umur baligh.

10 Tips Sunat Bayi Lelaki & Cara Penjagaannya Agar Cepat Sembuh
Di sini dikongsikan beberapa tips sebagai persediaan ibu ayah yang bakal sunat bayi lelaki dalam masa terdekat nanti.
1. Persediaan Sebelum Sunat Bayi Lelaki
Sebelum bawa anak masuk berkhatan pastikan :
i) tidur cukup
ii) perut kenyang
iii) tak demam atau sakit-sakit
iv) sudah buang air besar

2. Paling Sesuai Waktu Malam
Seeloknya bawa anak khatan malam sebab nanti sampai rumah terus tidur. Tak adalah balik nanti nak main-main dengan lasak lagi.
Sekadar perkongsian, ada beberapa teknik khatan bayi lelaki yang ditawarkan di klinik-klinik. Banyakkan membaca yang mana lebih baik.
Ini antara teknik-tekniknya :
i) Laser
ii) Smart Klamp
iii) Plastibel
iv) Tissue Glue

3. Ajak Anak Bertenang
Ahmad Al Fateh dah bersedia nak kena khatan, jadi ayah dan umi ajar Ahmad Al Fateh :
i) Baca Bismillahi rahman nirahim
ii) Niat ‘Sahaja Ahmad Al Fateh berkhatan kerana Allah Ta’ala’
iii) Sepanjang doktor khatankan ajak Ahmad Al Fateh berzikir ‘La illah ha illa allah’
Bayi akan menangis masa doktor masuk ubat bius jadi ibu bapa jangan cepat panik. Bertenang dan cuba bermain dengan anak bagi dia rasa relaks saja.
Kalau boleh jangan bagi susu botol ketika tengah khatan walaupun doktor izinkan bagi. Bukan apa takut satgi dia terkencing kena doktor. Kasihan doktor. Jadi gunakan kaedah lain untuk tenangkan anak.
NOTA: Beritahu awal-awal pada doktor atau jururawat sekiranya nak bawa balik kulit yang dipotong. Kalau tidak, mereka akan anggap kita tak nak dan ia akan dibuang ke dalam tong sampah.

4. Prosedur Selepas Selesai
Ayah dah pesan kat umi standby susu siap-siap. Jadi, bila habis khatan terus bagi susu.
Cara dukung bayi selepas berkhatan macam dalam gambar di bawah ini. Bahagian kemaluan yang dikhatan kena menghadap ke depan supaya tak terkena kawasan luka. Pastikan anak pakai diaper yang sedikit longgar supaya ada ventilation.

NOTA: Sedikit perkongsian bab aurat. Sama ada bayi dah bersunat atau belum, usia bawah 4 tahun dikira masih belum ada auratnya. Tapi, seeloknya didiklah anak dari kecil untuk menjaga adab dan aurat. Bermula umur 4 tahun, bahagian kemaluan mesti ditutup sebab itu dikira aurat kanak-kanak walaupun masih belum berkhatan. Jika mereka sudah mumaiyiz, semua batasan aurat perlu diberi perhatian yang lebih seperti yang diminta oleh agama.

5. Kos Dan Tempat Khatan Bayi Lelaki
Kami khatankan Ahmad Al Fateh di Klinik Ajwa Shah Alam. Kenapa suami saya sanggup khatankan anak di Klinik ini walaupun kami tinggal di Cheras?
i) Konfiden dengan doktor di sini kerana mempunyai pengalaman sunat bayi lelaki lebih 30 tahun. (Anaknya merupakan bayi pertama yang dikhatan)
ii) Di sini doktor khatan guna laser bukan cara lama.
iii) Selepas mengkaji latar belakang doktor ni lebih mendalam, kami mendapati ramai yang mengatakan doktor sunat bayi lelaki dengan cermat, jahitan dan potongan yang kemas. Jadi insha Allah tiada isu kulit naik balik dan tak ada isu kena khatan lagi sekali.

6. Penjagaan Ketika Tidur Di Rumah
Sebaik sampai ke rumah, bayi masih lagi tidur nyenyak. Letak atas rocker sekejap, sementara nak sediakan tempat tidur Ahmad Al Fateh dan nak tukar baju dia.
Kalau terus letak atas tilam, takut dia bergolek sendiri dan meniarap.
Untuk bayi yang dah mula meniarap macam Ahmad Al Fateh. Ibu-ibu boleh sendalkan bantal peluk kiri dan kanan bayi dengan meletakkan di dalam kain seperti dalam gambar ni.

Jadi, bayi takkan meniarap sebab pergerakan terhalang.
Memandangkan anak tak boleh pakai seluar. Pastikan kaki anak berstoking dan di selimut bawah paras diapers supaya tak kesejukan dan angin masuk badan.
Oh ya, memandangkan anak pakai diapers dengan agak longgar, maka potensi untuk kencing bocor lebih tinggi. Jadi, sepanjang dalam menjaga Ahmad Al Fateh khatan, saya sediakan tilam khas untuk dia (tilam senang basuh) dan tak bagi tidur atas katil.
Kemudian tempat tidur dia saya alas dengan pelapik macam dalam gambar (disposable urine mat/ changing mat) supaya air kencing tak bocor kena tilam.
Jika bocor saya hanya perlu gantikan kain batik dan tempat alas ini saja.

7. Ubat-ubatan
Ini adalah ubat yang dibekalkan oleh klinik tadi.

30 minit selepas khatan, terus bagi anak makan ubat. Sebab kesan ubat bius akan hilang. Bila bagi ubat, insha Allah rasa sakit kesan khatan akan berkurang. Ubat ini perlu diberi setiap 6 jam.

Untuk antiseptik, sapu dekat kawasan luka setiap kali tukar diapers. Dan jangan lap dengan tisu basah pada bahagian luka tersebut. Cukup sekadar sapu antiseptik untuk bagi cepat kering.

8. Rutin Tukar Lampin
Diapers anak wajib ditukar setiap 2 jam walaupun tak penuh untuk elakkan jangkitan dan kawasan luka menjadi lembap.

Jika tak sampai 2 jam pun dah penuh, lagilah kena tukar. Kena pastikan diapers tak basah ya!
Dan ibu bapa jangan panik kalau anak tiba-tiba dia menangis ketika tidur dan sambung tidur balik.

Begini cara bagi anak pakai diapers. Pastikan diapers terbuka supaya proses pengudaraan berlaku dan luka akan jadi cepat kering.

9. Cara Mandi & Menjaga Luka
Sepanjang tempoh penyembuhan 7 hari, anak tak boleh mandi secara direct air paip atau berendam dalam bathtub seperti selalu. Maka, cukup sekadar lap badan dengan air sabun. Saya memang sarankan pakai sabun Cetaphil ini sebab kulit anak tak jadi kering. Lembap dan lembut saja kulit. Tak ada timbul ruam.
Selepas saya lap kan badan anak, saya akan sapu minyak kelapa dara dan krim seperti selalu. Kulit pun cantik.
Setiap kali nak tukar diapers saya hanya lap dengan wet tissue saja sebab tak nak bagi kawasan luka menjadi lembap.

10. Aktiviti Ketika Berjaga
Ini Ahmad Al Fateh pada pagi selepas berkhatan. Dah boleh bermain dan bergelak ketawa. Tak ada dah menangis sakit masa kencing. Rasa lega hati ayah dan umi.

Memandangkan anak tak boleh nak meniarap ke berguling ke bergerak banyak ke dalam tempoh penyembuhan, bagilah anak pakai baju jarang begini supaya belakang anak tak bpeluh panas dan tak naik ruam. Hari ke-4 saja, umi botakkan kepala Ahmad Al Fateh.
Jika ada rocker, sekali sekala pindahkan anak letak dalam rocker supaya dia tak bosan kerana tak dapat meniarap dan berguling seperti selalu.

Semakin Sembuh!
Hari ketiga benang dah tercabut.
Alhamdulillah kurang sedikit risau hati umi ayah. Luka pun dah semakin sembuh dan berkuping. Jangan cabut pula kuping tu. Biarkan dia tercabut sendiri.

Walaupun hari ketiga dah tercabut benang, tetap ikut saranan doktor untuk tunggu sehingga 7 hari sebelum pakai seluar.
Diaper masih dipakai longgar dan sapu ubat sentiasa untuk pastikan luka benar-benar sembuh.
Kalau masih sakit dan menangis, bagi makan ubat. Kalau tak perlu, tak payah teruskan ubat-ubatan itu.

Pada hari ke-7, luka dah betul-betul kering tapi kuping atau kulit mati masih ada sedikit yang belum tercabut habis.
Tapi, jangan risau setiap kali lap ia akan luruh sendiri.
Alhamdulillah! Ahmad Al Fateh dah boleh pakai seluar, boleh ikut ayah pergi jalan-jalan macam selalu, dan boleh berenang balik.
Kelebihan Khatan / Sunat Bayi Lelaki Yang Masih Kecil
Mengikut pengalaman saya, bagusnya khatan/sunat anak lelaki ketika masih bayi bawah umur 5 bulan adalah kerana sebab berikut:

Bayi masih belum lasak jadi boleh elak berlakunya bentan. Ahmad Al Fateh selalunya dia akan meniarap, kalau tak bagi meniarap jadi bad mood. Tapi 3 hari pertama khatan mungkin dia tahu dia sakit, jadi dia langsung tak rasa nak meniarap. Masuk hari ke-4 dah mula dah jadi tak tentu arah nak pusing meniarap.
Bayi masih menyusu dan belum makan makanan, jadi bayi tidak perlu nak berpantang makan apa-apa. Cuma ibunya yang memberi susu badan saja yang kena pantang beberapa jenis makan.
Deria sakit masih belum well developed. Ahmad Al Fateh malam bersunat, esok paginya dah boleh main-main macam orang dah sihat.
Luka cepat baik. Anak saya hari ke-3 dah tercabut benang dan kulit mati dah mula tercabut. Tapi saya tetap ikut nasihat doktor tunggu juga sehingga 7 hari untuk pastikan betul-betul baik.
Proses berkhatan mudah sebab anak tak tahu pun kata dia tengah khatan jadi senang doktor nak buat kerja. Tak sampai 10 minit pun dah siap dan boleh balik.
Proses menjaga sangat senang dan mudah tak banyak karenah.

Mudahnya Sunat Bayi Lelaki!
Selamat berkhatan kepada yang nak bawa anak berkhatan. Kalau ada yang masih ragu-ragu, boleh bertanya terus pada doktor atau klinik. Mudah saja prosedur sunat bayi lelaki ini sebenarnya, tak susah pun.

*Perkongsian asal ini adalah oleh Puan Nur Rafraf Ahmad melalui Facebook peribadi beliau dan diterbitkan semula dengan kebenarannya.


Cara Perangkap Cicak Guna 2 Benda Sahaja, Seribu Cicak Mati!

“Banyaknya cicak dekat rumah! Gelinya, macam mana ni…”
Nampak kecil tidak berbahaya tetapi cicak sememangnya menggelikan dan kalau seekor cicak beranak pinak jadi keluarga dan berketurunan, memang rasa tak selesa dan keadaan rumah sudah tentunya dipenuhi dengan tahi cicak.

Pelbagai cara dan tips dicuba untuk menghilangkan cicak di rumah tetapi tidak menjadi. Apa kata guna cara perangkap cicak seperti Affaziah cuba dan dikongsi di laman Facebooknya. Hanya 2 benda sahaja digunakan tetapi hasil memang puas hati!
Baca juga: Cara Viral Hilangkan Nyamuk Guna 1 Bahan Sahaja, Mudah & Menjadi!

CARA PERANGKAP CICAK GUNA 2 BENDA SAHAJA, SERIBU CICAK MATI!

Maaf kalau gambar ini menggelikan, saya nak share tips mudah dan murah untuk bunuh cicak. Gambar dekat bawah ini hasil rumah kampung saya yang ditinggalkan selama 3 minggu.
Untuk kali pertama total cicak dapat 54 ekor, banyak kan? Satu keluarga cicak boleh melekat. Caranya mudah sahaja.
Cara-caranya:
– Cuma perlu gunting dengan plastik tape dan tampal merata tempat di laluan cicak.

– Pastikan hanya tampal hujung tape sahaja dan terbalikkan bahagian yang ada gam tu ke atas. Cuma hujung dengan hujung je tampal dekat lantai.

Mudah kan? Memang lepas ni tak ada lagi masalah cicak di rumah. Selamat mencuba!
Sumber: Ct Affaziah


Cara Pergi Haji Guna Pakej Swasta, Kena Ambil Tahu Elak Ditipu

Rukun Islam kelima adalah menunaikan haji. Setiap umat Islam yang cukup syaratnya (berkemampuan) wajib mengerjakan haji di Mekah. Di Malaysia, orang yang ingin menunaikan haji perlu menunggu panggilan daripada pihak Tabung Haji terlebih dahulu.
Sekiranya anda dipanggil untuk menunaikan haji, anda boleh memilih untuk menunaikan haji menggunakan pakej swasta dengan harga yang berbeza berbanding harga haji yang ditawarkan oleh pihak Tabung Haji. Di bawah ini, kami kongsikan cara-cara pergi haji guna pakej swasta. Perlu ambik tahu supaya tak salah maklumat.

Baca juga: Tiada Lagi Had Umur & Bilangan Jemaah Haji Bermula Tahun Ini
CARA PERGI HAJI GUNA PAKEJ SWASTA, KENA AMBIL TAHU ELAK DITIPU

1. SURVEY

Ini proses paling penting. Dapatkan maklumat tentang company dan pengalaman jemaah haji lepas. Jarak hotel, nama hotel, bilik, makan, harga pakej dll. First hand experience lagi bagus. Syarikat terkenal tak semestinya lebih bagus.
2. REGISTER

Ini penting. Kita tak boleh register pakej haji dekat banyak company serentak. Contoh tahun 2023, ada 23 company yang diberi lesen buat haji pakej.
Kalau kita dah daftar dekat company A, mereka akan key-in dan lock nama kita dalam sistem milik tabung haji. Jadi, syarikat PJH lain takkan boleh masukkan IC kita dalam sistem tu. Kena batalkan nama kita dekat syarikat A dan register baru dekat company B.
Sebab tu kena pilih dan fikir betul-betul sebelum daftar. Silap atau terlambat register, mungkin kena tunggu setahun depan baru pergi.
Tapi ada kemungkinan kalau register dekat A tak dapat pergi, tapi dekat C kita berjaya kerana TH haji bagi kuota terhad kat syarikat PJH. Contoh kuota 150 orang. Siapa register 150 awal dapat pergi. Lebih 150 tak dapat. Syarikat popular, kuota cepat penuh.
3. TUNGGU RAYUAN
Lepas dah register dengan Syarikat PJH, mereka akan submit nama kita ke TH dan merayukan bagi pihak kita guna ‘kuota’ mereka. Jadi tawaran haji memang rasmi datang dari TH. Kalau diterima, tahniah anda bakal tunaikan haji pada tahun tersebut.

4. LAIN-LAIN
Bila dapat tawaran via syarikat pakej, kita dah tak boleh tukar ke syarikat lain. Kuota mereka pun dah penuh. Bila setuju terima, kita masih kena urus dengan TH (jawab tawaran, kesihatan dll).
Biasanya pakej guna penerbangan akhir (dekat Wukuf). Bila boleh register pergi haji guna pakej? Secepat mungkin kalau dah rancang nak tunai haji tahun tersebut.
Ingat. Bila kita register dekat PJH, kita masuk dalam que. Bila packing order ke belakang, maka peluang tu makin tipis. Buat keputusan segera tapi dengan teliti.
SIAPA BOLEH PERGI HAJI GUNA PAKEJ

1. Orang yang dah dapat tawaran haji. Tapi mereka nak lebih selesa. Mereka dapat prioriti.
2. Mereka yang dah register haji (>5 tahun) dan nak buat rayuan pergi awal. Mereka skip que biasa dan guna kuota haji milik syarikat PJH yang TH lantik.
Sebelum tu. Kenapa nak pergi haji guna pakej swasta?

1. Sebab utama. 80% peluang dapat pergi haji pada tahun yang kita nak.
Jadi tak perlu tunggu giliran haji 10-30 tahun lagi yang mungkin kita dah sakit/mati. Lelagi yang dah berusia.
2. Hotel Muassasah Mekah jarak 900m – 1.2km dari Masjidilharam.
2km (pergi-balik) tu mudah bagi yang muda dan kuat. Tapi agak sukar bagi yang berusia. Lebih-lebih lagi nak berulang alik masjid 4x sehari selama 35+ hari. Jarak hotel pakej, 50-200 meter. Lebih dekat.
3. Bilik lebih selesa. Hotel TH memang selesa. Namun biasanya duduk 4-6 orang sebilik. Kalau musim sesak ada 8 orang sebilik. Keselesaan setiap orang berbeza. Guna pakej, boleh pilih bilik 2,3,4 orang ikut kemampuan.
Bagi yang memang berkemampuan (fizikal & kewangan), saya galakkan korang pergilah haji segera. Bila dah lepas kewajipan rukun Islam haji ni akan lega sangat.
Sumber: Twitter Faisal Rahim


Jom Ikut Teknik Periksa Denyut Nadi Sendiri Di Rumah Ini, Boleh Buat Waktu Kecemasan!

Memeriksa nadi boleh menjadi salah satu cara untuk mengetahui keadaan kesihatan seseorang. Ini kerana mengira kiraan nadi adalah sama dengan mengira kadar denyutan jantung.
Jadi, sekiranya anda ingin tahu cara periksa denyut nadi sendiri di rumah, di bawah ini kami kongsikan caranya. Memang mudah sahaja untuk dilakukan dan penting untuk dipraktikkan sewaktu kecemasan seperti pengsan.

Baca juga: Kerap Sakit Lutut & Kebas Kaki Tangan, Minum Air Rebusan Buang Angin Ini, Cepat Lega!
CARA PERIKSA DENYUT NADI DI RUMAH, PENTING & BERGUNA

Boleh membaca kiraan nadi di tangan dan leher.

Untuk mencari nadi di tangan adalah:
1. Untuk periksa denyut nadi di tangan, caranya adalah menggunakan stopwatch.
2. Langkah pertama, letakkan hujung jari telunjuk dan tengah pada pergelangan tangan.
3. Pastikan tapak tangan ke atas dan tekan pergelangan tangan menggunakan dua jari iaitu telunjuk dan jari tengah.
Untuk mencari nadi di leher:
1. Tekan menggunakan jari pertama dan jari tengah di bahagian tepi leher dan tepat di bawah rahang.
2. Tekan perlahan-lahan untuk merasakan nadi. Jika tidak menemuinya, cuba tekan lebih kuat atau gerakkan jari anda.
3. Letakkan dua jari dan kira selama 15 saat menggunakan stopwatch.
4. Darabkan hasil denyut nadi dengan angka 4. Contohnya adalah jika dalam 15 saat denyut nadi berjumlah 19, ini bermakna anda perlu darabkan dengan 4. Maka hasilnya adalah 76.
KADAR DENYUTAN NORMAL

Kebanyakan orang dewasa mempunyai kadar denyutan jantung antara 60 dan 100bpm. Semakin anda cergas, semakin rendah kadar denyutan semasa berehat. Sebagai contoh, atlet mungkin mempunyai kadar denyutan jantung 40 hingga 60bpm atau lebih rendah.
Senaman, kafein, rokok, amfetamin, anemia dan alkohol merupakan antara faktor denyut nadi berdegup kencang.
Bacaan nadi rendah juga boleh disebabkan oleh penyakit jantung, kegagalan jantung, penyakit pembuluh darah, dan darah beku di kaki dan lengan.
Sekiranya kadar denyutan jantung melebihi 120bpm atau di bawah 60bpm, dapatkan rawatan doktor.
Semoga artikel ini meberi manfaat kepada pembaca semua.
Baca juga: 3 Cara Periksa Payudara Sendiri Di Rumah, Jangan Lupa Buat Setiap Bulan
Sumber: NHS & HaloDoc


3 Cara Periksa Payudara Sendiri Di Rumah, Jangan Lupa Buat Setiap Bulan

Pemeriksaan payudara sendiri di rumah merupakan langkah awal untuk berjaga-jaga bagi mengesan sebarang risiko penyakit seperti kanser.
Kanser payudara yang dikesan lebih awal, dapat memberi peluang untuk anda menerima rawatan selain, peluang untuk sembuh yang lebih terjamin.

Jadi, berikut merupakan 3 cara periksa payudara sendiri di rumah untuk kaum wanita cuba lakukan. Walau bagaimanapun, pemeriksaan ini tidak boleh digantikan dengan ujian saringan di hospital.
Baca juga: Malu Payudara Kecil Leper, Cuba 5 Senaman Ini Untuk Mantapkan ‘Aset’ Itu!

3 CARA PERIKSA PAYUDARA SENDIRI DI RUMAH, JANGAN SKIP!

1. PEMERIKSAAN VISUAL
– Tanggalkan baju dan coli, kemudian berdiri di hadapan cermin.
– Letakkan tangan di sisi dan perhatikan sebarang kelainan antara kedua-dua payudara.
– Angkat tangan, letakkan pada paha dan pastikan otot bahagian dada meregang. Tengok kedua-dua payudara dan perhatikan perbezaan.
2. PEMERIKSAAN SAMBIL BERDIRI
– Tanggalkan baju dan coli. Guna tangan kanan untuk memeriksa payudara di sebelah kiri.
– Tekan buah dada secara perlahan-lahan dengan menggunakan tiga jari iaitu telunjuk, tengah dan manis.
– Periksan juga di bahagian bawah ketiak dan picit puting perlahan-lahan untuk memeriksa sebarang cecair yang keluar.
– Ulang langkah yang sama untuk memeriksa buah dada sebelah kanan.
3. PEMERIKSAAN SAMBIL BARING
– Ini merupakan kedudukan terbaik untuk memeriksa payudara kerana tisu merebak dengan lebih sekata.
– Caranya adalah baring dan letakkan bantal di bawah bahu kanan.
– Kemudian, letakkan lengan kanan di belakang kelapa. Gunakan tangan kiri untuk memeriksa payudara kanan.
– Pastikan semua jari menekan buah dada secara perlahan-lahan dan picit puting untuk lihat sebarang pengeluaran cecair.
Rata-rata wanita mendapati ada ketulan atau perubahan namun ia merupakan perkara biasa kerana kitaran haid. Jangan panik dan dapatkan rawatan doktor sekiranya payudara kemerahan, panas, bengkak atau sakit.
Pemeriksaan payudara hanya mengambil masa beberapa minit sahaja dan boleh dijadikan sebagai rutin harian anda. Wanita perlu melakukan pemeriksaan sendiri sebulan sekali selepas datang bulan.
Wanita yang telah menopaus dan mempunyai kitaran haid tidak teratur boleh memilih satu hari setiap bulan. Pilih hari yang konsisten dan mudah untuk diingati.
Semoga bermanfaat!
Baca juga: Untuk Kaum Wanita, Jangan Pakai Bra Salah Saiz. Kesannya Memang Bahaya!
Sumber: Mayo Clinic & Cleveland Clinic


Dato’ Dr. Fadzilah Kamsah Kongsi 10 Cara Pikat Hati Suami, Tak Perlu Manja Sepanjang Masa

Para isteri harus tahu dan mempunyai ilmu tentang cara pikat hati suami. Barulah suami sejuk sahaja mata dan hati bila memandang diri anda. Antara ‘senjata tajam’ yang sering digunakan para isteri adalah sering bersikap manja.
Tidak salah untuk bermanja namun janganlah sentiasa, khuatir lebih kepada mengada-ngada dan pasangan berasa rimas pula. Menurut Dato’ Doktor Fadzilah Kamsah, wanita solehah tidak perlu menjadi manja sepanjang masa. Hanya cukup melakukan 10 perkara ini untuk menambat hati suami.

Baca juga: “Bergantung Jenis Layanan Diterima..”- Ini Sebab Kenapa Wanita Tak Halal Lebih Manja Dari Isteri Di Rumah
ISTERI SOLEHAH TAK PERLU MANJA SEPANJANG MASA…
Gambar hiasan: WestockFreepik.

Isteri solehah tak perlu manja sepanjang masa, cukup lakukan 10 hal ini untuk pikat hati suami.

CARA PIKAT HATI SUAMI: 10 TIPS BOLEH DICUBA LAKUKAN
1. TEMANI SUAMI MAKAN
Temankan suami makan walaupun kamu sudah makan. Ramai suami rasa terbiar dan bersendirian selalu. Amalkan makan bersama suami sambil kamu sendiri boleh lihat dia menikmati juadah dari air tanganmu sendiri.
2. BERIKAN SENTUHAN LEMBUT & BICARA MANIS
Pandang suami dengan lemah lembut, senyum, kata yang manis, sentuh dengan mesra dan peluk dia semasa pergi dan pulang kerja.
3. RAWAT KESAKITAN SUAMI DENGAN KASIH SAYANG
Gambar hiasan: ElnurFreepik.
Rawat suami dengan penuh kasih sayang semasa dia sakit. Sentuhan dan kata-kata manis mampu bertindak sebagai penawar yang mujarab.
4. MENGALAH PADA PERKARA HARUS
Mengalahlah pada suami bagi perkara yang harus. Suami kadangkala rasa kecewa kalau kamu terlalu lantang atau melawan katanya.
5. TUTUP AURAT SEMPURNA DARI AJNABI
Tutup diri kamu daripada sebarang lelaki lain. Pastikan menutup aurat dengan sempurna dan jaga batas perbualan dengan bijaksana.
6. UCAP TERIMA KASIH WALAU SEKECIL PERKARA
Gambar hiasan: Mkitina4Freepik.
Berterima kasihlah dengan suami walaupun hal sekecil-kecilnya.
7. ELAK KHIANAT & SABOTAJ SUAMI
Ramai penghuni neraka adalah dari wanita yang menyumpah seranah dan tidak bersyukur kepada suami mereka. Elak daripada khianat atau sabotaj suami.
8. SOLAT TAHAJUD BERSAMA
Kejutkan suami untuk solat tahajud dan isteri juga turut melakukannya bersama-sama. Ia adalah amalan yang dapat mengharmonikan rumahtangga serta menerangkan kubur.
9. KEKALKAN SIFAT MALU
Kekalkan sifat malu dalam diri wanita. Wanita yang hilang sifat ini adalah mereka yang hilang martabat dan maruah diri.
10. BERI SUAMI BERNAFAS BILA PULANG KERJA
Bila suami pulang kerja, beri dia rehat 30 minit. Usah terus menerus terjahnya dengan pelbagai soalan. Bawakan air dan beri urutan untuk dirinya tenang dan berehat.
Semoga catatan dan pesan Tok Abah ini, para isteri ambil perhatian dan jalankan tanggungjawab kalian sebaiknya ya. Selamat malam semua.
Dato’ Dr. Haji Mohd Fadzilah Kamsah,
Tak perlu manja, yang penting solehah.
Sumber: Facebook Dato’ Dr. Haji Mohd Fadzilah Kamsah


Cara Pilih 11 Jenis Buah Oren Mandarin Yang Ada Di Pasaran Sempena Tahun Baharu Cina

CARA PILIH JENIS BUAH OREN MANDARIN
Sempena perayaan Tahun Baharu Cina yang bakal tiba tidak lama lagi, pembelian buah limau sudah pasti menjadi pilihan ramai. Mana tidaknya, buah limau ini bukan sahaja digunakan ritual masyarakat Cina, malah menjadi simbolik untuk seluruh rakyat Malaysia khususnya membeli buah limau untuk dimakan.

Tetapi, bila tengok ada macam-macam jenis buah oren di pasaran pasti pening kepala nak pilih kerana tak tahu yang mana rasanya sedap bukan? Oleh itu, berikut merupakan 11 jenis buah oren mandarin yang ada di pasaran sempena Tahun Baharu Cina.
Baca juga: Resepi Puding Buah Kastard Viral, Nak Buat Mudah & Hasilnya Nampak Mahal!

CARA PILIH 11 JENIS BUAH OREN MANDARIN DI PASARAN
1.PONKAN

Asal: Taiwan
Rasa: Kebanyakkan limau Ponkan akan mempunyai rasa manis dan sedikit masam di hujung lidah namun Ponkan tidak mempunyai jus yang banyak seperti Lukan.
Ciri-ciri: Saiz sebiji Pokan lebih kurang saiz tapak tangan dewasa. Ini bermakna ia agak besar dengan kulitnya yang licin. Namun, ia menjadi pilihan paling popular di pasaraya.
2.LUKAN

Asal: China
Rasa: Bukan sahaja untuk makan, limau Lukan sesuai digunakan sebagai ramuan dalam masakan kerana jenis limau ini tidak mudah hancur. Bukan itu sahaja, rasanya juga manis!
Ciri-ciri: Lukan bersaiz lebih kecil dari Ponkan, kulit lebih nipis dan menggerutu. Adakalanya, terdapat tompok hitam pada kulit.
3.SWATOW

Asal: China
Rasa: Lebih masam
Ciri-ciri: Mempunyai saiz yang lebih besar dari saiz Ponkan dan Lukan malah kulitnya juga lebih tebal.Walaupun sukar dikupas, ia mampu bertahan untuk tempoh 6 bulan berbanding limau mandarin lain.
4.KINNO

Asal: Pakistan
Rasa: Sangat manis
Ciri-ciri: Berkulit licin dan banyak biji. Berukuran 7 hingga 8cm dan sesuai dijadikan minuman koktel, bahan masakan dan bakar.
5.MIKAN

Asal: China
Rasa: Dalam kesemua jenis limau mandarin, jenis Mikan merupakan yang paling masam dan aroma citrus yang sangat kuat.
Ciri-ciri: Merupakan jenis buah limau mandarin yang paling kecil berbanding jenis lain dan mempunyai kulit nipis kekuningan. Namun, Mikan hanya mampu bertahan selama 2 minggu sahaja selepas masak ranum. Tiada biji.
6.CLEMENTINE

Asal: Mediterranean
Rasa: Sangat masam.
Ciri-ciri: Mudah dikupas, agak berair dan tiada biji. Mempunyai nama yang kedengaran mewah, sudah pasti jenis limau ini sering diimport dari Eropah dan harganya pun boleh tahan mahal.
7.MANDELO

Asal: Amerika Syarikat
Rasa: Sangat manis dan berair malah mempunyai rasa seakan campuran buah pomelo dan limau gedang! Walaupun mempunyai rasa sedikit pahit tetapi tidak mengapa sebab enak.
Ciri-ciri: Sebesar limau gedang (grape fruit) mempunyai kulit kuning-hijau nipis dan banyak biji.
8.DEKOPON

Asal: Jepun
Rasa: Mempunyai aroma limau yang lebih kuat berbanding yang lain, limau Dekopon tidak mempunyai biji dan rasanya manis serta segar. Bukan itu sahaja, setiap ulas dan limaunya lebih lembut dan berkualiti.
Ciri-ciri: Warna kulitnya sedikit cerah dan permukaanya kasar. Terdapat benjolan pada bahagian atas limau atau kulit yang berhampiran tangkai dan senang dikupas.
9.HONEY MURCOTT

Asal: Amerika Syarikat.
Rasa: Sederhana manis, sedikir berair, rendah asid dan kadang-kadang tawar.
Ciri-ciri: Kira-kira 9 cm lebar, agak gemuk dan mempunyai kulit yang melekat tetapi nipis dan ada beberapa biji.
10.SOUR ORANGE

Asal: Jepun
Rasa: Tekstur masam, tak sesuai dimakan mentah.
Ciri-ciri: Kira-kira 7cm, warna seperti oren kekuningan. Digunakan secara tradisional untuk membuat marmalade, kuih-muih, minuman keras, ekstrak dan minyak wangi.
11.TANGERINE

Asal: China
Rasa: Jenis limau manderin yang paling digemari dan paling popular kerana rasa dan aromanya. Namun rasa manisnya tidak bertahan lama. Setalah seminggu dipetik, rasa enaknya semakin berkurangan.
Ciri-ciri: Saiznya hanya 1/3 daripada saiz Ponkan, kecil. Kulitnya nipis namun sangat mudah untuk dikupas.
Sumber: New Straits Times


Tak Payah Patahkan, Ini Cara Pilih Bendi Dengan Betul & Senang…

CARA PILIH BENDI
Setiap kali beli bendi di luar, pasti ada segelintir pembeli yang bertindak mematahkan hujung kepala bendi untuk mengetahui benda tersebut muda atau tua. Tabiat tersebut tidak bagus sebenarnya kerana akan mendatangkan kerugian terhadap penjual.

Janganlah buat seperti itu dan apa kata anda cuba cara yang dikongsi oleh Ida Shahida untuk memilih bendi dengan betul dan senang tanpa merosakkan jualan si penjual. Ikuti caranya di bawah.
Baca juga:  Buat ‘Hantu Petai’, Ini Cara Simpan Petai Yang Dah Bertahun Supaya Kekal Fresh & Tak Kecut!

TAK PAYAH PATAHKAN, INI CARA PILIH BENDI DENGAN BETUL & SENANG

Menerusi perkongsian Ida Shahida di Facebook, tangkai tidak berlubang menandakan bahawa bendi muda manakala tangkai berlubang pula menandakan bendi itu tua.
Cara nak pilih bendi tolong jangan patahkan kepala dia. Habis semua dipatahkan, nak beli pun tak ada mood. Tak elok dah rupa dia kalau buat macam itu.

Kalau nak kepak juga pilihlah yang warna hijau muda sebab warna hijau muda kacang tu belum keras lagi, kalau keras pun keras sikit sahaja masih boleh dimakan.
Kalau dah masa pegang pun kita dah boleh tahu dia dah tua. Jangan dipatahkan kepalanya.  Tips saya tengok yang warna muda dan segar serta hujungnya lembut. Confirm muda. Mematahkan itu mungkin habit sebenarnya.

Menjengah ke ruangan komen, rata-rata pengguna Facebook turut berkongsi petua untuk membeli bendi tanpa mematahkan kepala bendi. Jangan buat macam itu, kesian peniaga…

Harapnya selepas ini pembeli di luar sana lebih bertanggungjawab dan tidak memicit-micit sayuran sehingga merosakkannya. Jadilah pembeli yang bijak.
Sumber: Facebook Ida Shahida


Jangan Asyik Patahkan Je, Ini Cara Pilih Bendi Muda Dengan Betul Supaya Tak Liat!

Bendi merupakan antara sayur yang menjadi kegemaran ramai dan sangat sesuai dimasak dalam pelbagai jenis resepi. Namun, ramai dalam kalangan kita khususnya yang baru berjinak-jinak dalam dunia masakan, masih tak tahu cara pilih bendi yang elok di pasar.
Selalunya pembelian tersebut akan berakhir dengan bendi yang tua dan liat, terus potong selera makan! Oleh itu, berikut merupakan antara cara yang boleh digunakan untuk pilih jenis bendi yang elok dan muda supaya sedap bila dimakan. Yang penting adalah, jangan terlampau memilih sampai menyusahkan penjual ya!

Baca juga: Viral Air Balang Manis Potong Kaki, Peniaga Boleh Guna Tips Bancuh Air Jadi Lebih Sihat!
CARA PILIH BENDI YANG MUDA, BARULAH TAK LIAT!

Kalau anda perhatikan bendi semasa memilih, bentuk dan warna bendi tersebut pun memainkan peranan. Warna hijau gelap dan sedikit besar saiznya merupakan tanda bahawa bendi tersebut sudah tua dan liat. Bukan itu sahaja, jika dilihat dengan betul terdapat lubang kecil di bahagian pangkal bendi yang juga tanda bendi tersebut tua.

Cara senang nak pilih bendi:
1.Tekan hujung bendi tu sikit. Jika boleh dilentur, tu bendi muda/baru.
2.Kalau agak keras/payah lentur, tu bendi tua. Tak sedap nak makan.
3.Boleh juga tengok lubang kecil kat pangkal bendi. Kalau ada, jangan beli sebab bendi lama tapi kadang bendi baru pun ada lubang kecil ni.

Anda janganlah patahkan terus hujung bendi tu. Kesian kat peniaga dan pembeli lain.
*Saya belajar daripada penjual sayur kat pasar. Saya tak kata pun suruh korang patahkan hujung bendi. Sis pesan jangan patahkan hujungnya, kesian peniaga dan pembeli lain.
Kalau boleh dilentur dan tiba-tiba terpatah tu, belilah. Kalau liat nak kendur tapi korang patahkan jugak, tu kan dah tak jujur. Sebolehnya jangan bagi patah hujung tu.
Sumber: Twitter @nurulshima


Tips Pilih Bendi Tanpa Patahkan Hujung Tangkai, Mudah Je Rupanya

Pasti ramai dalam kalangan kita selalu mematahkan hujung tangkai bendi kerana takut terbeli bendi yang sudah tua dan tidak dapat digunakan. Tindakan mematahkan hujung tangkai perlu dielakkan kerana akan menyebabkan pembaziran kepada tuan kedai.
Mudah sahaja sebenarnya kalau nak kenal bendi tersebut muda atau tua. Berikut merupakan tips yang boleh dicuba tanpa perlu mematahkan hujung tangkai bendi. Ikuti penjelasan lanjut di bawah.

Baca juga: Cara Paling Mudah Tanam Daun Sup, Kena Beli Yang Banyak Akar Baru Menjadi!
TIPS PILIH BENDI TANPA PATAHKAN HUJUNG TANGKAI

Senang sahaja cara nak kenal buah bendi. Bendi ni kita boleh kelaskan kepada 5 tahap:

1. Sangat muda
2. Muda
3. Tua
4. Sangat Tua
5. Tua Bangka

Sangat Muda: Buah yang sangat muda ni tiada lubang udara di tangkai buah. Rujuk gambar buah nombor 1. Buah ni sangat sedap untuk kita celur, rasa manis bendi tu ada.
Cicah dengan budu tempoyak dan nasi panas-panas, gerenti tak cukup nasi satu pinggan. Buah tahap ni tak sesuai untuk kita buat masak kari atau asam pedas sebab ianya terlalu lembut. Nanti dia akan pecah dan lembik, tiada rasa bendi nanti.
Muda: Buah muda akan ada lubang udara yang kecil di tangkai buah. Rujuk gambar nombor 2. Biasanya saiz lubang tu besar jarum je. Sangat sesuai untuk dibuat masak singgang, kari dengan kepala tenggiri dan asam pedas ikan pari.

Tua: Buah tua ni akan ada lubang udara saiz mata ball pen di tangkai buah. Rujuk gambar nombor 3. Tidak sesuai untuk dimakan sebab buahnya dah agak keras. Tahap ni la yang biasa banyak kita silap beli.
Sangat Tua: Buah sangat tua ni lubang di tangkainya dah besar sangat, lebih kurang saiz lidi sate. Buahnya dah rasa keras dan mula berkayu. Tak boleh nak makan sebab buah dah rasa macam bersepah dan tak rasa apa-apa.
Tua Bangka: Buah tua bangka ni 100% buah dah bertukar warna jadi coklat dan kering. Maaf tiada dalam gambar sebab buah diladang kami belum sampai tahap ni lagi. Buah tahap ni la kita simpan untuk buat benih.

Yang tiada lubang udara di tangkai tu sangat muda. Akan ada lubang udara kecil bila muda dan lubang udara jadi makin besar bila buah makin tua.
Semoga bermanfaat dan lepas ini boleh beli bendi tanpa mematahkan hujung tangkainya.
Sumber: Facebook Azuan Abdullah


Ini 7 Cara Pilih Bra Yang Sesuai Sewaktu Mengandung. Elak Payudara Kendur!

“Tak selesa betullah pakai bra sejak perut makin ‘ke depan’ ni. Saiz pun dah lain macam. Apa cara pilih bra yang sesuai ya? Ke memang kalau waktu ‘pregnant’ tak perlu pakai bra?”
Ssebenarnya, sewaktu mengandung pun, anda perlu memakai bra. Tiada alasan untuk tidak memakai bra meskipun kandungan makin membesar. Malah, pemilihan bra yang elok adalah penting kerana ia dapat mengelakkan kesan payudara kendur selepas bersalin!

Cuma kalau dulu masa bujang, saiz bra 32 tapi apabila mengandung, terpaksalah membeli saiz yang besar kerana payu dara turut mengalami perubahan.
Jadi, wajar anda membeli ‘maternity bra’ atau bra khas yang memang dicipta untuk ibu-ibu mengandung.

Foto Kredit: parents.com

7 Cara Pilih Bra Yang Sesuai Ketika Mengandung
Berikut adalah cara pilih bra yang sesuai sepanjang hamil.
Pastikan bra yang dibeli:
1. Bersesuaian Dengan Saiz
Foto Kredit: damart.co.uk
Kalau boleh, biar betul-betul ‘ngam’ dengan payudara. Pastikan anda mengambil masa untuk mengukur dan mencuba bra di dalam bilik persalinan.
Jangan main ‘tangkap muat’ saja ya. Setelah mencuba, gerakkan badan, angkatkan lengan, dan biarkan selama 1-2 minit supaya anda boleh merasa sebarang tanda tekanan atau lebihan ruang sekiranya ada.
Ciri ini amat penting untuk memastikan payudara disokong dengan baik sepanjang tempoh kehamilan.
2. Boleh Dilaraskan
Pastikan anda mendapatkan bra yang mudah dilaraskan. Selain saiz ‘cup’ yang akan membesar, perut juga akan membesar, jadi postur badan anda juga mungkin akan berubah.
Sepanjang kehamilan, anda mungkin akan perlu mengubah sokongan ini beberapa kali mengikut keselesaan payu dara.
3. Fabrik Kapas
Biasanya sewaktu mengandung, badan cepat panas.
Maka, pilihlah bra daripada material kapas.  Kain kapas dapat meresap peluh dan memberi ‘ruang udara’ pada payu dara.
Elakkan membeli material jenis sintetik atau renda yang menyebabkan kulit anda menjadi tidak selesa atau gatal.
Foto Kredit: wikihow.com
4. Beri Sokongan Maksimum
Tahukah anda, payudara akan menjadi amat sensitif sewaktu mengandung?
Jadi, bra jenis separa atau ‘half cup’ amatlah tidak sesuai. Payudara anda memerlukan perlindungan maksimum untuk keselesaan sepenuhnya.
Jika anda suka menggunakannya, pastikan anda tidak memakai bra jenis yang terdedah itu sepanjang hari.
5. Tiada Kesan Kemerahan
Seperti yang dinyatakan sebelum ini, cara pilih bra yang sesuai adalah dengan mencubanya terlebih dahulu selama seminit atau lebih.
Dengan ini, kesan merah berbirat terhasil akibat regangan sewaktu memakai bra dapat dikesan lebih awal. Jika ada, maksudnya bra itu tidak sesuai dengan payudara.
6. Bukan Jenis ‘hardwired’ atau ‘underwired’
Walaupun payudara memerlukan sokongan, cara pilih bra yang sesuai bukanlah daripada jenis yang berdawai besi ini.
Bra jenis ‘underwired’ atau ‘hardwired’ ini boleh mencucuk payu dara hingga menyebabkan ketidakselesaan.
Kini terdapat pelbagai jenis sokongan yang lebih sesuai untuk wanita hamil. Jika anda tidak selesa memakai bra sepanjang waktu mengandung, terdapat juga bra jenis ‘t-shirt’ yang turut dilengkapi dengan sokongan dan perlindungan yang sesuai.
7. Ukur Payudara Setiap Bulan
Jangan lupa, ukur payu dara setiap bulan. Jika semakin besar, pastikan beli yang baru agar dapat menampung payu dara selain memberi keselesaan kepada anda sepanjang tempoh mengandung.
Bra yang terlalu ketat mampu membuatkan anda berasa sakit belakang, sakit bahu, pening kepala, sesak nafas, dan cepat letih.
Foto Kredit: inewsgr.com
Tanggalkan Bra Pada Waktu Malam
Walaupun sokongan daripada bra amat penting kepada payudara, anda dinasihatkan supaya mengelakkan daripada memakai bra sepanjang hari.
Tanggalkanlah bra pada waktu malam, lebih-lebih lagi sebelum tidur kerana bukan sahaja ia tidak selesa malah mengikut perubatan, boleh meningkatkan risiko kanser payudara.
Namun, jika payudara anda sudah mula mengeluarkan susu, pakailah bra jenis ‘t-shirt’ beserta dengan ‘breast pad’ pada waktu malam untuk mengelakkan tumpahan.


Cara Pilih Buah Avocado Dengan Betul Untuk Anak, Barulah Isi Lembut!

Buah avokado merupakan antara jenis buah yang bagus dimakan oleh anak-anak kecil. Mempunyai khasiat yang tinggi dan sangat bagus untuk sistem penghadaman si manja, sebenarnya masih ramai dalam kalangan mak ayah yang masih tak pandai pilih buah avokado yang masak dan mempunyai isi yang lembut.
Jadi, ini merupakan cara yang betul untuk mak ayah pilih buah avokado di pasaran supaya dapat dihidangkan kepada si manja dengan mempunyai isi yang lembut dan berlemak!

Baca juga: Cara Basuh Baju Putih Tak Payah Sental, Putih Berseri Macam Baru!
CARA PILIH BUAH AVOKADO UNTUK ANAK

Saya tak pernah pun ambil tahu pasal buah avokado sebelum ada anak. Lepas ada anak, dan mula cari pemakanan yang lebih sihat, baru terasa nak cuba pelbagai jenis buah untuk anak rasa.

-Serat.
-Vitamin C.
-Magnesium.
-Folate.
-Vitamin K.
Semua kandungan vitamin dan mineral ni ada dalam avokado. Sesuai untuk kita jadikan sebagai salah satu buah pilihan untuk anak. Tak perlu makan selalu pun. Jarang-jarang sekali pun takpe, supaya anak kenal rupa dan rasa avokado.
Nak pilih avokado pun kena ikut warna tau. Tidaklah bila kita dah buka tu, tengok buah tak masak lagi. Sayang sangat kan. Warna avokado dari hijau hingga coklat, ikut tahap ranum sebiji buah tu. Nak bagi anak makan harini, pilih yang warna coklat. Nak makan esok lusa, pilih yang coklat kehijauan. Nak makan lagi 3-4 hari, pilih yang hijau kecoklatan. Nak makan lagi 1 minggu, ambil yang seluruh kulit warna hijau dan masih keras.
Jom tengok gambar macam mana nak pilih avokado untuk anak. Sama-sama kita cuba ya, perbanyakkan makanan segar dari jenis buah yang pelbagai untuk anak-anak.
1.Warna hijau seluruh permukaan buah. Keras lagi masa ni. Seminggu lagi baru boleh makan.

2.Dah ada sedikit warna coklat, tapi masih nampak warna hijau. Lagi 3 – 4 hari macam tu dah boleh makan.

3.Nampak warna coklat lebih berbanding hijau. Sehari dua lagi dah boleh makan kalau warna macam ni.

4.Yang ini semua coklat, licin sikit permukaan dan lembut je. Hari yang sama terus boleh makan.

Dah tahu kan macam mana nak pilih buah avokado untuk anak? Taklah asyik beli yang keras sahaja kan nanti!
Sumber: Mazliana Mazlan


‘Hantu’ Durian Kena Tahu 4 Tips Basic Pilih Durian Supaya Dapat Isi Penuh & Lemak

Sejak kebelakangan ini, kita dapat lihat ramai orang sudah mula menjual buah durian di tepi jalan kan? Hal ini kerana negara kita sudah ‘memasuki’ musim raja buah ini. Pastinya ramai dalam kalangan kita yang memberhentikan kereta dan tidak ketinggalan untuk menikmati buah durian yang terdiri dari pelbagai jenis.
Tetapi, tahukah anda cara yang betul untuk pilih buah durian supaya dapat isi yang lemak, penuh dan mempunyai rasa yang sedap? Oleh itu, ini merupakan tips yang anda boleh guna supaya dapat memilih buah durian yang terbaik. Barulah berbaloi dengan harga!

MACAM MANA NAK PILIH BUAH DURIAN DENGAN BETUL?
1.Hidu bau

2.Goncang buah

3.Ketuk buah

4.Sentuh Pada Duri

JENIS-JENIS BUAH DURIAN
Berikut merupakan antara jenis buah durian yang dijual di pasaran. Untuk anda yang masih keliru yang manakah satu jenis buah durian kegemaran, boleh tengok kriteria pada buah durian tersebut.

Yang mana satu jadi pilihan hati?
Sumber: Harvest Fresh


Cara Pilih Buah Lemon Yang Betul Bila Anak Batuk Kahak, Seminggu Sakit Dah Hilang

Khasiat lemon bukan untuk kuruskan badan sahaja, ada banyak lagi kebaikan lemon yang lain yang bagus untuk kesihatan. Lemon memang popular dalam kalangan ramai. Ada yang guna hanya sebagai penambah perisa dalam makanan dan ada juga yang mengoptimumkan khasiat lemon untuk kesihatan fizikal dan mental.
Lemon sangat kaya dengan vitamin C, serat serta pelbagai sebatian tumbuhan yang bermanfaat. Anak-anak yang banyak kahak boleh juga gunakan lemon ini sebagai ubat tanpa perlu membeli ubat cairkan kahak. Ikut artikel ini.

Baca juga: Ketahui 4 Jenis Bantuan Kecemasan Untuk Mangsa Lemas, Ikut Keupayaan Diri!

CARI LEMON BILA ANAK BATUK

Cari lemon bila anak batuk kahak lebih seminggu tak baik-baik lagi. Lemon bantu cairkan kahak anak.

Dalam lemon ada kandungan citric acid yang tinggi. Ini yang buatkan kahak anak mudah mencair.

Perah setengah biji air lemon, larutkan dalam air suam 1 cawan. Kalau campur madu lagi baik.
Bagi anak minum, paling kurang sekali sehari.
Anak yang tengah asthma, minum 2 kali sehari.

Lemon hanya untuk anak batuk kahak, umur setahun dan ke atas. Lemon jugak, tinggi dengan vitamin C. Bantu kuatkan imuniti anak, lawan jangkitan kuman yang sebabkan batuk berkahak.
Korang cuba okey. Kita ikhtiar sampai anak sembuh, insyaAllah. Usaha dari kita itu perlu, yang sembuhkan itu Allah.
CARA TEPAT MEMILIH LEMON YANG SEGAR
1. Mengetahui aroma kesegaran pada lemon

Sebelum membelinya, anda perlu mengetahui aroma kesegarannya. Cium aroma lemon dengan segar. Hindari membeli lemon yang beraroma seperti masam.
2. Memastikan warna buah lemonnya

Carilah lemon yang berukuran kecil berwarna kuning cerah dan tidak layu. Sebab buah lemon yang sudah matang memiliki ciri khas warna yang berbeza, iaitu kuning muda.
3. Memegang tekstur kulit buahnya

Pilihlah lemon yang memiliki kualiti yang bagus. Sebaiknya lihat pada bahagian permukaan luar kulitnya. Lemon yang sudah lama akan terasa lembik dan sangat kasar masa disentuh.
Membeli lemon dengan permukaan kulit halus dapat mengetahui lemon dalam kualiti baik dan segar. Lemon dengan tekstur seperti itu akan memiliki kadar air yang lebih banyak.
4. Perhatikan seluruh bahagian buahnya

Lemon dapat digunakan sebagai bahan asas dalam pembuatan pelbagai minuman segar. Akan tetapi, sebelum membelinya anda harus memerhatikan seluruh bahagian buahnya.
Langkah ini untuk mengetahui apakah terdapat bintik-bintik coklat atau hitam di permukaan kulitnya. Jika ada, bermakna lemon tersebut sudah hampir busuk. Maka hindari membeli lemon yang berwarna kekuningan kusam dan berbintik.
5. Lihatlah bahagian pangkal buah lemon

Jika anda menemukan lemon yang mula busuk, maka isinya buah akan berkerut. Lihatlah bahagian pangkal buahnya. Pastikan bahagian hujung buahnya keras. Itu bermakna lemon tersebut masih segar.
Ketika memilih lemon, anda harus memegang buah dan menentukan beratnya. Semakin berat buah dan tipis kulit lemon, maka memiliki banyak kandungan air di dalamnya.
Sumber: Facebook Mazliana Mazlan, Popmama